അമ്പയർ വൈഡ് നൽകിയില്ല; വ്യത്യസ്ത പ്രതിഷേധവുമായി പൊള്ളാർഡ്: വീഡിയോ\nBy : Basith May 12, 2019 comments\nകളിക്കളത്തിലെ പ്രതിഷേധങ്ങളുടെ പേരിൽ പലപ്പോഴും വാർത്തകളിൽ ഇടം നേടിയിട്ടുള്ള കളിക്കാരനാണ് മുംബൈ ഇന്ത്യൻസ് താരം കീറോൺ പൊള്ളാർഡ്. പൊള്ളാർഡിൻ്റെ വളരെ വ്യത്യസ്തമായ പ്രതിഷേധങ്ങളുടെ പട്ടികയിലേക്ക് മറ്റൊന്നു കൂടി ഇപ്പോൾ ചേരുകയാണ്. ചെന്നൈ സൂപ്പർ കിംഗ്സിനെതിരെ നടന്ന ഫൈനൽ മത്സരത്തിൻ്റെ അവസാന ഓവറിൽ വൈഡ് വിളിക്കാൻ വിസമ്മതിച്ച അമ്പയറോടായിരുന്നു പൊള്ളാർഡിൻ്റെ പ്രതിഷേധം.\nഅവസാന ഓവറിലെ രണ്ടാം പന്തിൽ ബ്രാവോ വൈഡ് ബോളെറിഞ്ഞുവെങ്കിലും പൊള്ളാർഡ് ഓഫ് സൈഡിലേക്ക് നീങ്ങിയതിനാൽ അമ്പയർ വൈഡ് നൽകിയില്ല. പിന്നീട് മൂന്നാം ബോളിലും ബ്രാവോ വൈഡെറിഞ്ഞു. പൊള്ളാർഡ് ക്രീസിൽ തന്നെ നിന്നുവെങ്കിലും അമ്പയർ വൈഡ് നൽകാൻ തയ്യാറായില്ല. ഇതേത്തുടർന്നായിരുന്നു പൊള്ളാർഡിൻ്റെ പ്രതിഷേധം. നാലാം ബോൾ എറിയുന്നതിനു മുൻപ് ഓഫ് സൈഡിലെ വൈഡ് വരയിൽ നിന്ന പൊള്ളാർഡ് ബ്രാവോ പന്തെറിയുന്നതിനു മുൻപ് മാറിയതിനെത്തുടർന്ന് ബ്രാവോയ്ക്ക് ആ പന്ത് വീണ്ടും എറിയേണ്ടി വന്നു.\nപ്രതിഷേധം ഇഷ്ടപ്പെടാതിരുന്ന അമ്പയർമാർ പൊള്ളാർഡിനു താക്കീത് നൽകിയിരുന്നു.\nഅതേ സമയം, ആദ്യം ബാറ്റ് ചെയ്ത മുംബൈ ബാറ്റിംഗ് തകർച്ച നേരിട്ടു. ടോസ് നേടി ബാറ്റിംഗ് തിരഞ്ഞെടുത്ത മുംബൈ നിശ്ചിത 20 ഓവറിൽ 8 വിക്കറ്റ് നഷ്ടത്തിൽ 149 റൺസാണ് നേടിയത്. 41 റൺസെടുത്ത കീറോൺ പൊള്ളാർഡ് ആണ് മുംബൈ ഇന്ത്യൻസിൻ്റെ ടോപ്പ് സ്കോറർ. 29 റൺസെടുത്ത ഇഷൻ കിഷനും മുംബൈക്കു വേണ്ടി തിളങ്ങി. മൂന്ന് വിക്കറ്റെടുത്ത ദീപക് ചഹാറാണ് മുംബൈ ബാറ്റിംഗിനെ കശാപ്പ് ചെയ്തത്. രണ്ട് വീതം വിക്കറ്റുകൾ നേടിയ ഷർദ്ദുൽ താക്കൂർ, ഇമ്രാൻ താഹിർ എന്നിവരും ചെന്നൈക്കു വേണ്ടി തിളങ്ങി.\nരണ്ടാം ഇന്നിംഗ്സിൽ 12 ഓവർ പിന്നിടുമ്പോൾ3വിക്കറ്റ് നഷ്ടത്തിൽ 79 റൺസാണ് ചെന്നൈ നേടിയത്. 40 റൺസെടുത്ത ഷെയിൻ വാട്സണും2റൺസെടുത്ത എംഎസ് ധോണിയുമാണ് ക്രീസിൽ.\nWhat’s up with Pollard? https://t.co/ZijeA5xnwr via @ipl\n— KeralaCricInfo (@KeralaCricInfo) May 12, 2019\nജിദ്ദയില് ചരിത്ര കെട്ടിടങ്ങളുടെ ഉടമസ്ഥാവകാശത്തെ കുറിച്ച് പഠിക്കാന് പ്രത്യേക സമിതി\nസൗദി അരാംകോ കൂടുതല് ലാഭം നേടുമെന്ന് അല് റാജ്ഹി കാപിറ്റലിന്റെ പഠന റിപ്പോര്‍ട്ട്\nപൊതുസ്ഥലങ്ങളിലെ പെരുമാറ്റ ചട്ട നിയമം ; മക്ക പ്രവിശ്യയില് 113 പേര് പിടിയില്\nലോകത്ത് ശക്തരായ രാജ്യങ്ങളില് സൗദി അറേബ്യക്ക് പത്താം സ്ഥാനം


വിട്ടു വീഴ്ചയില്ല: സിസറ്റർ ലൂസി കളപ്പുര ഇന്ന് തന്നെ മഠം വിട്ടിറങ്ങണമെന്ന് ഫ്രാന്‍സിസ്‌കന് ക്ലാരിസ്റ്റ് സന്യാസി സമൂഹം – News18 Malayalam\nവിട്ടു വീഴ്ചയില്ല: സിസറ്റർ ലൂസി കളപ്പുര ഇന്ന് തന്നെ മഠം വിട്ടിറങ്ങണമെന്ന് ഫ്രാന്‍സിസ്‌കന് ക്ലാരിസ്റ്റ് സന്യാസി സമൂഹം\nഅച്ചടക്ക ലംഘനങ്ങൾ ചൂണ്ടിക്കാട്ടിയാണ് സിസ്റ്റർ ലൂസിയെ എഫ് സി സി സുപ്പീരിയർ ജനറൽ സിസ്റ്റർ ആൻജോസഫ് പുറത്താക്കിയത്.\nLast Updated : August 17, 2019, 11:11 IST\nകൊച്ചി: സിസ്റ്റർ ലൂസി കളപ്പുര ഇന്ന് തന്നെ മഠം വിട്ടിറങ്ങണമെന്ന നിലപാടിലുറച്ച് ഫ്രാന്‍സിസ്കൻ ക്ലാരിസ് സന്യാനി സമൂഹം (എഫ് സി സി). മകളെ എത്രയും വേഗം മഠത്തിൽ നിന്ന് കൂട്ടിക്കൊണ്ട് പോകണമെന്നാവശ്യപ്പെട്ട് സിസ്റ്റർ ലൂസിയുടെ അമ്മയ്ക്ക് സഭ നേരത്തെ കത്തയച്ചിരുന്നു.\nഅച്ചടക്ക ലംഘനങ്ങൾ ചൂണ്ടിക്കാട്ടിയാണ് സിസ്റ്റർ ലൂസിയെ എഫ് സി സി സുപ്പീരിയർ ജനറൽ സിസ്റ്റർ ആൻജോസഫ് പുറത്താക്കിയത്. ബിഷപ്പ് ഫ്രാങ്കോ മുളയ്ക്കല് ഉൾപ്പെട്ട കന്യാസ്ത്രീ പീഡനക്കേസിൽ സമരം നടത്തിയ കന്യാസ്ത്രീകൾക്കൊപ്പം നിന്നതടക്കമുള്ള സംഭവങ്ങളാണ് സിസ്റ്റർ ലൂസിയെ സഭയ്ക്കെതിരാക്കിയത്. കാരണം കാണിക്കൽ നോട്ടീസിന് ഇവർ നൽകിയ വിശദീകരണം തൃപ്തികരമായിരുന്നില്ലെന്നും നിരവധി തവണ താക്കീത് നൽകിയിട്ടും എല്ലാം അവഗണിച്ചെന്നുമാണ് പുറത്താക്കലിന് കാരണമായി സഭ ചൂണ്ടിക്കാട്ടിയത്.\nAlso Read-സിസ്റ്റർ ലൂസി കളപ്പുരയെ സന്യസ്തസമൂഹത്തിൽ നിന്ന് പുറത്താക്കി\nഅതേസമയം എഫ് സി സിയിൽ നിന്ന് പുറത്താക്കിയതിനെതിരെ സിസ്റ്റർ ലൂസി, കഴിഞ്ഞ ദിവസം വത്തിക്കാനിലെ പൗരസ്ത്യ തിരുസംഘത്തിന് അപ്പീൽ നൽകിയിരുന്നു. തന്റെ ഭാഗത്തു നിന്ന് വീഴ്ച ഉണ്ടായിട്ടില്ലെന്ന ഉറപ്പുളളതു കൊണ്ടാണ് അപ്പീൽ നൽകിയതെന്നാണ് സിസ്റ്റർ പറയുന്നത്. മഠത്തിൽ തുടരണമെന്നാണ് ആഗ്രഹിക്കുന്നതെന്നും അവർ വ്യക്തമാക്കിയിരുന്നു.\nമഠത്തിൽ നിന്ന് അമ്മയ്ക്ക് അയച്ച കത്തിനെയും സിസ്റ്റര് വിമർശിച്ചു. ധിക്കാരം നിറഞ്ഞ ഭാഷയിലാണ് പ്രൊവിൻഷ്യാൽ സുപ്പീരിയർ 84 കാരിയായ തന്റെ അമ്മയ്ക്ക് കത്തെഴുതിയിരിക്കുന്നതെന്നാണ് വിമർശനം. ഈ പ്രായത്തിൽ അമ്മ തന്നെ വന്ന് കൂട്ടിക്കൊണ്ടു പോകണമെന്നാണോ ഉദ്ദേശിക്കുന്നതെന്നും ഇവർ ചോദിക്കുന്നു.\n84 വയസ്സുള്ള തന്റെ അമ്മയ്ക്ക് ധിക്കാരം നിറഞ്ഞ ഭാഷയിലാണ് പ്രൊവിൻഷ്യാൽ സുപ്പീരിയർ കത്തെഴുതിയിരിക്കുന്നതെന്ന് സിസ്റ്റർ ലൂസി കളപ്പുര പ്രതികരിച്ചു. ഈ പ്രായത്തിൽ അമ്മ വന്ന് എന്നെ കൂട്ടിക്കൊണ്ടുപോകണമെന്നാണോ ഉദ്ദേശിക്കുന്നത്? എന്റെ ഭാഗത്ത് വീഴ്ചയുണ്ടായിട്ടില്ലെന്ന വാദത്തിൽ ഉറച്ചുനിൽക്കുകയാണ്. അതുകൊണ്ടാണ് അപ്പീൽ നൽകിയത്. മഠത്തിൽ തുടരണമെന്നാണ് ഇപ്പോഴും ആഗ്രഹിക്കുന്നത്.\nസിസ്റ്റർ ലൂസിയുടെ അമ്മ റോസമ്മ സ്കറിയയെ അഭിസംബോധന ചെയ്ത് മഠത്തിൽ നിന്നയച്ച കത്ത്\nപ്രിയപ്പെട്ട റോസമ്മച്ചേടത്തി അറിയുവാൻ...\nഎഫ്.സി.സി. സഭാംഗമായിരുന്ന ലൂസി കളപ്പുരയെ പുറത്താക്കിയ വിവരം ഖേദപൂർവം അറിയിക്കുന്നു. സഭാ നിയമങ്ങളുടെ തുടർച്ചയായ ലംഘനമാണ് കാരണം. 2015 മുതൽ തുടർച്ചയായി അനുസരണ-ദാരിദ്ര്യ വ്രതങ്ങൾ ലൂസി ലംഘിച്ചുകൊണ്ടിരുന്നത് തിരുത്തണമെന്നാവശ്യപ്പെട്ടിട്ടും തയ്യാറായില്ല. നടപടിക്കെതിരേ ലൂസിക്ക് പൗരസ്ത്യ തിരുസംഘത്തിന് അപേക്ഷ നൽകാവുന്നതാണ്. അല്ലാത്തപക്ഷം ലൂസിയെ 17-ാം തീയതിയോടെ മഠത്തിൽനിന്ന് കൂട്ടിക്കൊണ്ടുപോകേണ്ടതാണ്. കുടുംബത്തിലെ ലൂസിയുടെ വിഹിതമായ സ്വത്ത് സഭയ്ക്ക് നൽകിയിട്ടില്ലാത്തതിനാൽ അവിടെത്തന്നെ ഉണ്ടാകുമല്ലോ. 2017 ഡിസംബർ മുതൽ ലൂസിയുടെ ശമ്പളം സഭയ്ക്ക് നൽകുന്നില്ലാത്തതിനാൽ അതും കൈവശമുണ്ടാകും. മാസം 50,000-നു മുകളിൽ ശമ്പളം ലഭിക്കുന്നതിനാൽ ഇപ്പോൾ പത്തു ലക്ഷത്തോളം കൈവശം കാണും. വിരമിക്കുമ്പോൾ ലഭിക്കുന്ന ആനുകൂല്യങ്ങളും ചേരുമ്പോൾ ലൂസിക്ക് സാമ്പത്തിക സുരക്ഷയിൽ ജീവിക്കാനാകും. സഭയിൽനിന്ന് പുറത്താകുന്നതുവരെയുള്ള ലൂസിയുടെ ശമ്പളം സഭയ്ക്ക് അവകാശപ്പെട്ടതാണെങ്കിലും അതിനായി അവകാശവാദമുന്നയിക്കുന്നില്ല. സഭയിലായിരിക്കുമ്പോൾ ചെയ്ത സേവനങ്ങൾക്ക് പ്രതിഫലത്തിന് അവകാശമുണ്ടായിരിക്കില്ലെന്ന് നിത്യവ്രതം ചെയ്യുന്ന സമയത്ത് ലൂസി എഴുതിത്തന്നിട്ടുണ്ട്. ലൂസിക്കുവേണ്ടി നിങ്ങളിൽനിന്ന് സ്വീകരിച്ച പത്രമേനി (ഒരാൾ മഠത്തിൽ ചേരുമ്പോൾ കുടുംബം നൽകുന്ന തുക) മഠത്തിൽനിന്ന് പോകുമ്പോൾ തീർത്തുനൽകും.\nFirst published: August 17, 2019, 11:10 IST\nSr Lucy KalappuraSr Lucy Kalappura Women Wall


തമിഴ്നാട് സർക്കാരിൽ മലയാളിത്തിളക്കം | Keralite IAS officers\nതമിഴ്നാട് സർക്കാരിൽ മലയാളിത്തിളക്കം\nസിജി തോമസ് വൈദ്യന്, പ്രവീണ് നായര്, ജോണി ടോം വര്‍ഗീസ്, ഡാരസ് അഹമ്മദ്, അരുണ് റോയ് , അനു ജോര്‍ജ്, ആല്‍ബി ജോണ് വര്‍ഗീസ്, വി. വിഷ്ണു, ശ്രേയ സിങ്, എച്ച്. കൃഷ്ണനുണ്ണി, അനീഷ് ശേഖര്, രാഹുല്‍നാഥ് , ജി.എസ്. സമീരന്, എസ്. വിനീത്, ഗായത്രി കൃഷ്ണന്\nചെന്നൈ: തമിഴ്നാട്ടിലെ ഡി.എം.കെ. സർക്കാരിൽ മലയാളികളായ യുവ ഐ.എ.എസ്. ഉദ്യോഗസ്ഥർക്ക് നിർണായകപദവികൾ. മുഖ്യമന്ത്രിയുടെ സെക്രട്ടറി, കോവിഡ് വ്യാപനം തടയുന്നതിനുള്ള പ്രത്യേകസംഘത്തിന്റെ നേതൃത്വം, ഗ്രാമീണവികസനചുമതല എന്നിവ ചെറുപ്പക്കാരായ മലയാളി ഉദ്യോഗസ്ഥർക്കാണ്.\nഒമ്പത് ജില്ലാ കളക്ടർമാരും മലയാളികളാണ്. ഇവർ 35 വയസ്സിൽ താഴെയുള്ളവരാണ്. മുഖ്യമന്ത്രിയുടെ സ്പെഷ്യൽ സെക്രട്ടറിയായി നിയമിക്കപ്പെട്ട പാലാ സ്വദേശിനിയായ അനു ജോർജ് അഴിമതിക്കെതിരേ സ്വീകരിച്ച നിലപാടുകളിലൂടെ ശ്രദ്ധേയയായ ഉദ്യോഗസ്ഥയാണ്. ചെറുകിട വ്യവയായവകുപ്പ് സെക്രട്ടറിയായി നിയമിക്കപ്പെട്ട കോന്നി സ്വദേശി അരുൺ റോയിയാണ് (42) ഏറ്റവും പ്രായംകുറഞ്ഞ വകുപ്പുസെക്രട്ടറി.\nദേശീയ ആരോഗ്യമിഷൻ ഡയറക്ടറായിരുന്ന മഞ്ചേരി സ്വദേശി ഡാരസ് അഹമ്മദാണ് (44) കോവിഡ് പ്രതിരോധ പ്രത്യേകസംഘത്തിന്റെ തലവൻ. നിക്ഷേപങ്ങൾ ആകർഷിക്കുന്നതിനുള്ള തമിഴ്നാട് ഇൻഡസ്ട്രിയൽ ഗൈഡൻസ് ആൻഡ് എക്സ്പോർട്ട് പ്രൊമോഷൻ ബ്യൂറോ എക്സിക്യുട്ടീവ് ഡയറക്ടർ സ്ഥാനവും ഡാരസ് അഹമ്മദിനാണ്. വാണിജ്യ-വ്യവസായ കമ്മിഷണറായി നിയമിച്ചത് മലയാളിയായ സിജി തോമസ് വൈദ്യനെയാണ്.\nഗ്രാമവികസനത്തിനായി രൂപവത്കരിച്ച പ്രത്യേക വകുപ്പിന്റെ ചുമതല പ്രവീൺ നായർക്കാണ്. ഗ്രാമവികസന-പഞ്ചായത്ത് രാജ് ഡയറക്ടറാണ് പ്രവീൺ(36). കോഴഞ്ചേരി സ്വദേശി ജോണി ടോം വർഗീസിന് പാക് കടലിടുക്കിലെ ഇന്തോ-ശ്രീലങ്കൻ മത്സ്യബന്ധപ്രശ്നം പരിഹരിക്കുന്നതിനുള്ള പ്രത്യേകപദ്ധതിയുടെ ചുമതല നൽകി. ദീപക് ജേക്കബിനെ തമിഴ്നാട് മെഡിക്കൽ സർവീസ് കോർപ്പറേഷൻ ഡയറക്ടറായി നിയമിച്ചു.\nസ്ഥാനക്കയറ്റത്തിലൂടെ ഐ.എ.എസ്. ലഭിച്ചവരെ ജില്ലാ കളക്ടർമാരായി നിയമിക്കുന്ന പതിവുതെറ്റിച്ചാണ് സ്റ്റാലിൻ നേരിട്ട് ഐ.എ.എസ്. ലഭിച്ച 40 വയസ്സിൽ താഴെയുള്ളവരെ നിയമിക്കാൻ നടപടിയെടുത്തത്.\nമലയാളികളായ അനീഷ് ശേഖർ (മധുര), എച്ച്. കൃഷ്ണനുണ്ണി(ഈറോഡ്), രാഹുൽനാഥ്(ചെങ്കൽപ്പേട്ട്), ജി.എസ്. സമീരൻ(കോയമ്പത്തൂർ), ആൽബി ജോൺ വർഗീസ് (തിരുവള്ളൂർ), ശ്രേയ സിങ് (നാമക്കൽ), എസ്. വിനീത് (തിരുപ്പൂർ), ഗായത്രി കൃഷ്ണൻ (തിരുവാരൂർ), വി. വിഷ്ണു(തിരുനെൽവേലി) എന്നീ ഒമ്പതുപേർക്കാണ് കളക്ടർ സ്ഥാനം ലഭിച്ചത്.\nContent Highlight: Keralite IAS officers in Tamil Nadu govt\nകേരളത്തിലെ ഉപഭോക്തൃ കോടതികളുടെ ശാക്തീകരണം; ഹർജി ഇന്ന് സുപ്രീംകോടതിയിൽ\nലഡാക്കിൽ പുതിയ ഹെറോൺ ഡ്രോണുകൾ വിന്യസിച്ചു\nപുതിയ ന്യൂനമർദം ആന്ധ്ര തീരത്തേക്ക്\nകൊടിക്കുന്നിലിന് പാർലമെന്റിൽ തെന്നിവീണ് പരിക്ക്


പാകിസ്ഥാന് വീണ്ടും ഫിഫയുടെ കൊട്ട്, അനിശ്ചിതകാല വിലക്ക് | Fanport | Featured News Malayalam\nSaturday, Apr 17, 2021 07:04 PM\nHome Football പാകിസ്ഥാന് വീണ്ടും ഫിഫയുടെ കൊട്ട്, അനിശ്ചിതകാല വിലക്ക്\nപാകിസ്ഥാന് വീണ്ടും ഫിഫയുടെ കൊട്ട്, അനിശ്ചിതകാല വിലക്ക്\nApril 7, 2021 - 10:06 PM\nപാകിസ്ഥാൻ ഫുട്ബോൾ ഫെഡറേഷനെ വീണ്ടു ഫിഫ അനിശ്ചിതകാലത്തേക്ക് സസ്പെൻഡ് ചെയ്തു. ഇന്ന് മുതൽ ഇനി അങ്ങേട്ട് രാജ്യാന്തര മത്സരങ്ങളിൽ പാകിസ്ഥാന് പങ്കെടുക്കാൻ കഴിയില്ല. പാകിസ്ഥാനിലെ ക്ലബ് ഫുട്ബോളും ഫിഫയുടെ അംഗീകാരത്തിൽ നിന്ന് ഇതോടെ പുറത്താകും.\nപാകിസ്ഥാൻ ഫുട്ബോൾ ഫെഡറേഷന്റെ നിയന്ത്രണം സ്വതന്ത്രമല്ല എന്നതാണ് ഫിഫയുടെ ഈ നടപടിക്കുള്ള കാരണം. നേരത്തെ 2017ലും ഈ കാരണം കൊണ്ട് തന്നെ ഫിഫ പാകിസ്ഥാനെ വിലക്കിയിരുന്നു. അന്ന് ഒരു വർഷത്തിൽ കൂടുതൽ പാകിസ്താൻ വിലക്ക് നേരിട്ടു.\nഇപ്പോൾ ഫിഫയുടെ പാകിസ്താൻ ഫുട്ബോൾ ഫെർഡറേഷൻ ആസ്ഥാനം ഒരു കൂട്ടം വിമതർ കയ്യേറിയതാണ് പ്രശ്നമായത്. പാകിസ്താൻ ഫുട്ബോൾ അസോസിയേഷന്റെ ഭരണം ഫിഫയുടെ നിയന്ത്രണത്തിൽ വരും വരെ ഈ വിലക്ക് തിടരും. ചാഡ് ഫുട്ബോൾ അസോസിയേഷനും വിലക്കുണ്ട്.\nPrevious article28 റണ്‍സ് ജയം, പരമ്പര സ്വന്തമാക്കി പാക്കിസ്ഥാന്\nNext articleനാട്ടില് തോല്‍വിയേറ്റ് വാങ്ങിയത് ദുഃഖകരം – മാര്‍ക്ക് ബൗച്ചര്


ഫ്ലാറ്റ് ഒഴിയാൻ കൂടുതൽ സമയം തേടി ഉടമകൾ; നാളെ മുതൽ നിരാഹാരം, നിബന്ധനകൾ അംഗീകരിച്ചാൽ സ്വമേധയാ ഒഴിയും | Maraddu flat issue: new conditions of flat owners - Malayalam Oneindia\nPublished: September 28 2019, 10:49 [IST]\nകൊച്ചി: മരടിലെ ഫ്ലാറ്റുകളിൽ കുടിവെള്ളവും വൈദ്യുതി ബന്ധവും പുനസ്ഥാപിച്ചില്ലെങ്കിൽ നാളെ മുതൽ നിരാഹാരമിരിക്കുമെന്ന് ഫ്ലാറ്റ് ഉടമകൾ. തങ്ങളുടെ നിബന്ധനകൾ അംഗീകരിക്കുകയാണെങ്കിൽ സ്വമേധയാ ഫ്ലാറ്റ് ഒഴിയാൻ തയ്യാറാണെന്നും ഇവർ വ്യക്തമാക്കുന്നു. സുപ്രീം കോടതി ഉത്തരവ് പ്രകാരം ഇടക്കാല നഷ്ട പരിഹാരമായ 25 ലക്ഷം രൂപ ഫ്ലാറ്റുകൾ ഒഴിയുന്നതിന് മുമ്പ് ലഭ്യമാക്കുക, ഫ്ലാറ്റുകളിലേക്കുള്ള വെള്ളവും വൈദ്യുതിയും പുനസ്ഥാപിക്കുക, നിബന്ധനകൾ അംഗീകരിച്ച് പുനരധിവാസം നടത്തുക തുടങ്ങിയ ആവശ്യങ്ങളാണ് ഫ്ലാറ്റ് ഉടമകൾ മുന്നോട്ട് വയ്ക്കുന്നത്.\nമരടിലെ ഫ്ലാറ്റ് ഉടമകൾക്ക് ഇടക്കാല നഷ്ടപരിഹാരമായി 25 ലക്ഷം രൂപ നാല് ദിവസത്തിനകം നൽകണമെന്ന് സുപ്രീം കോടതി ഉത്തരവിട്ടിരുന്നു. കൂടുതൽ നഷ്ടപരിഹാരം നിശ്ചയിക്കാനായി റിട്ട. ജസ്റ്റിസ് അധ്യക്ഷനായ സമിതിയെ നിയമിക്കും. താൽക്കാലിക നഷ്ടപരിഹാരത്തുകയായ 25 ലക്ഷം രൂപ മുടക്ക് മുതലിന്റെ നാലിൽ ഒന്ന് വരില്ലെന്നാണ് ഉടമകൾ പറയുന്നത്. 138 ദിവസത്തിനകം ഫ്ലാറ്റ് സമുച്ചയങ്ങൾ പൂർണമായി പൊളിച്ചു നീക്കുമെന്നാണ് സർക്കാർ വ്യക്തമാക്കിയിരിക്കുന്നത്.\nഫ്ലാറ്റുടമകളെ കുടിയൊഴുപ്പിക്കുകയല്ല തീരദേശ മേഖലയിലെ നിയമ വിരുദ്ധ നിർമ്മാണങ്ങളും അതേ തുടർന്നുണ്ടായ ദുരന്തങ്ങളുമാണ് കോടതിയുടെ ആശങ്കയെന്ന് ജസ്റ്റിസ് അരുൺ മിശ്ര വ്യക്തമാക്കി. ഫ്ലാറ്റ് നിർമാതാക്കളുടെ സ്വത്തുക്കൾ കണ്ടുകെട്ടാനും കോടതി നിർദ്ദേശിച്ചിരുന്നു. അതേസമയം നിയന്ത്രിത സ്ഫോടനം വഴിയാകില്ല മരടിലെ ഫ്ലാറ്റ് സമുച്ചയങ്ങൾ പൊളിച്ചു നീക്കുക. പകരം കൂറ്റൻ ക്രെയിനുകൾ ഉപയോഗിച്ച് പൊളിക്കാൻ സബ് കളക്ടറും കമ്പനികളുമായുള്ള യോഗത്തിൽ ധാരണയായി. ഒക്ടോബർ 11ന് കെട്ടിടങ്ങൾ പൊളിക്കാനുള്ള നടപടി ആരംഭിക്കും. ഒമ്പതാം തീയതിക്ക് മുമ്പായി താമസക്കാരെ ഒഴിപ്പിക്കുന്നതടക്കമുള്ള നടപടികൾ പൂർത്തിയാക്കും.\nmaradu flat kochi supremecourt supreme court കൊച്ചി ഫ്ലാറ്റ് സുപ്രീം കോടതി\nMaraddu flat issue: new conditions of flat owners


കടുത്ത ചൂടില് പ്രവാസി തൊഴിലാളികള് വെന്തുമരിക്കുന്നു; ഖത്തര് ലോകകപ്പിനൊരുങ്ങുന്നു\nകടുത്ത ചൂടില് പ്രവാസി ...\n27 Sep 2017 9:51 AM GMT\n2022ലെ ഫുട്ബോള് ലോകകപ്പിന്‍റെ സ്റ്റേഡിയങ്ങളുടെ ജോലികളില് ഏര്‍പ്പെട്ടിരിക്കുന്നവര് ഉള്‍പ്പെടെയുള്ള ആയിരക്കണക്കിന് പ്രവാസികളുടെ ജീവന് പോലും ഭീഷണിയാവുന്ന തരത്തില് ഖത്തറില് താപനില വര്‍ദ്ധിക്കുകയാണെന്ന് റിപ്പോര്‍ട്ടുകള്. ഉയര്‍ന്ന ചൂടിനോടൊപ്പം അന്തരീക്ഷത്തില് ഈര്‍പ്പത്തിന്‍റെ അളവ് വര്‍ദ്ധിക്കുന്നതും ഇവരുടെ ജീവിതം ദുഃസഹമാക്കുന്നു. ഓരോ വര്‍ഷവും കടുത്ത ചൂട് മൂലം നൂറുകണക്കിന് നിര്‍മ്മാണ തൊഴിലാളികളാണ് മരിക്കുന്നതെന്നും എന്നാല് ഇത് സംബന്ധിച്ച വിവരങ്ങള് ഖത്തര് അധികൃതര് പുറത്തുവിടാന് മടിക്കുകയാണെന്നും ഹ്യൂമണ് റൈറ്റ്‌സ് വാച്ച് എന്ന മനുഷ്യാവകാശ സംഘടന ആരോപിക്കുന്നു.\nതൊഴിലാളികളെ സംരക്ഷിക്കുന്നതിനായി ഉച്ച നേരത്ത് പ്രഖ്യാപിച്ചിരിക്കുന്ന വിശ്രമവേളകള് ജിസിസി രാജ്യങ്ങളായ ബഹ്‌റൈന്, ഒമാന്, കുവൈറ്റ്, സൗദി അറേബ്യ, യുഎഇ എന്നിവിടങ്ങളില് നിന്നുള്ളവര് ഉള്‍പ്പെടെയുള്ള ദശലക്ഷക്കണക്കിന് തൊഴിലാളികള്‍ക്ക് യാതൊരു പ്രയോജനവും ചെയ്യുന്നില്ല എന്നാണ് ഹ്യൂമന് റൈറ്റ്‌സ് വാച്ച് പറയുന്നത്. താപനിലയും അന്തരീക്ഷത്തിലെ ഈര്‍പ്പത്തിന്‍റെ അളവും അളക്കുന്നതിനുള്ള അത്യന്താധുനിക സംവിധാനമായ ഹ്യൂമിഡെക്‌സ് ലോകകപ്പ് സംഘാടകസമിതി ഏര്‍പ്പെടുത്തിയിട്ടും തൊഴിലാളികള്‍ക്ക് അത് ഗുണകരമായിട്ടില്ലെന്ന് ചൂണ്ടിക്കാണിക്കപ്പെടുന്നു.\nതൊഴിലാളികളുടെ മരണങ്ങളെ കുറിച്ച് സ്ഥിരമായി അന്വേഷിക്കുകയും വിവരങ്ങള് പൊതുജനങ്ങള്‍ക്ക് കൈമാറുകയും ചെയ്യേണ്ടത് അത്യന്താപേക്ഷിതമാണെന്ന് ഹ്യൂമണ് റൈറ്റസ് വാച്ചിന്റെ മദ്ധ്യേഷ്യന് ഡയറക്ടര് സാറ ലേ വിറ്റ്‌സണ് ചൂണ്ടിക്കാട്ടുന്നു. കൂടുതല് മരണങ്ങളും അപകടങ്ങളും ഒഴിവാക്കാനുള്ള ഏകമാര്‍ഗ്ഗമാണിതെന്നും അവര് കൂട്ടിച്ചേര്‍ക്കുന്നു. സമയക്രമവും കാലവും നോക്കാതെ ചൂടു കൂടുന്ന സമയത്തൊക്കെ വിശ്രമവേള നല്‍കാനുള്ള ബാധ്യതയും അധികാരവും ഖത്തര് സര്‍ക്കാരിനുണ്ടെന്നും അതുവഴി നൂറുകണക്കിന് തൊഴിലാളികളുടെ ജീവന് രക്ഷിക്കാന് കഴിയുമെന്നും അവര് ചൂണ്ടിക്കാണിക്കുന്നു.\nലോകകപ്പ് തയ്യാറെടുപ്പുകള്‍ക്കിടയില് ഇന്ത്യ, ബംഗ്ലാദേശ്, ശ്രീലങ്ക എന്നീ രാജ്യങ്ങളില് നിന്നുള്ള 520 പ്രവാസി തൊഴിലാളികള് മരിച്ചതായി 2012ല് ഖത്തര് സര്‍ക്കാര് വെളിപ്പെടുത്തിയിരുന്നു. എന്നാല് ഇതില് മുന്നിലൊന്ന് പേരുടെയും അതായത് 385 തൊഴിലാളികളുടെ മരണകാരണം വെളിപ്പെടുത്താന് ഖത്തര് സര്‍ക്കാര് തയ്യാറായിട്ടില്ല. 35 പേര് കെട്ടിടങ്ങളില് നിന്നും വീണ് മരിച്ചു എന്നാണ് രേഖപ്പെടുത്തിയിരിക്കുന്നത്. നൂറിലധികം ആളുകള് ഹൃദ്രോഗം പോലെയുള്ള സ്വാഭാവിക കാരണങ്ങളാല് മരിച്ചുവെന്ന് അതാത് നയതന്ത്രകാര്യാലയങ്ങള് പറയുമ്പോഴും ഇത് സ്ഥിതീകരിക്കാന് ഖത്തര് അധികാരികള് തയ്യാറായിട്ടില്ല. എന്നാല് ഹൃദ്രാഗം എന്ന് രേഖപ്പെടുത്തപ്പെട്ട പല സംഭവങ്ങളും ശ്വാസോച്ഛ്വാസം നിലച്ചത് മൂലമുള്ള മരണങ്ങളാണെന്നാണ് ഹ്യൂമണ് റൈറ്റ്‌സ് വാച്ച് വിശദീകരിക്കുന്നത്.\nലോകകപ്പ് നിര്‍മ്മാണ പ്രവര്‍ത്തനങ്ങളില് ഏര്‍പ്പെട്ടിരിക്കുന്ന 12,000 തൊഴിലാളികള് ഉള്‍പ്പെടെ 800,000 പേരാണ് ഖത്തറിലെ നിര്‍മ്മാണമേഖലയില് നിലവില് ജോലി ചെയ്യുന്നത്. ലോകകപ്പ് ഒരുക്കങ്ങള്‍ക്കുള്ള തൊഴിലാളികളുടെ എണ്ണം 35,000 ആയി വര്‍ദ്ധിക്കും എന്ന സൂചനകള് പുറത്തുവരുന്നതിനിടയ്ക്കാണ് ഇവരുടെ ജീവന്റെ സുരക്ഷയെ കുറിച്ചുള്ള ആശങ്കകള് ഉയര്‍ന്നുവരുന്നത്. നിര്‍മ്മാണ തൊഴിലാളികളുടെ പെട്ടെന്നുള്ള മരണത്തിന്റെ കാരണങ്ങള് കണ്ടെത്തുന്നതിന് പോസ്റ്റുമോര്‍ട്ടം ഉള്‍പ്പെടെയുള്ള നടപടികള് സ്വീകരിക്കണം എന്ന നിര്‍ദ്ദേശം അംഗീകരിക്കാന് ഖത്തര് സര്‍ക്കാര് ഇതുവരെ തയ്യാറായിട്ടില്ല.\nഎന്നാല് തൊഴില് പരിഷ്‌കാരങ്ങള് നടപ്പിലാക്കുന്നതില് ഖത്തര് സര്‍ക്കാര് പ്രതിജ്ഞാബദ്ധമാണെന്നും തൊഴില് സംബന്ധമായ കാരണങ്ങളാല് കഴിഞ്ഞ വര്‍ഷം മരിച്ചവരുടെ പട്ടിക പുറത്തുവിട്ടിട്ടുണ്ടെന്നുമാണ് ഖത്തര് സര്‍ക്കാര് വക്താവിന്റെ വിശദീകരണം. ഖത്തറില് വച്ച് മരണപ്പെട്ട പ്രവാസി തൊഴിലാളികളുടെ മരണത്തെ കുറിച്ച് സര്‍ക്കാര് അന്വേഷിക്കുന്നുണ്ടെന്നും അവരുടെ ശവശരീരങ്ങള് അതാത് നാടുകളില് എത്തിക്കാന് ഓരോ രാജ്യങ്ങളുടെയും എംബസികളുമായി ചേര്‍ന്ന് പ്രവര്‍ത്തിക്കുന്നുണ്ടെന്നും അവര് ന്യായീകരിക്കുന്നു.\n2022 worldCup HeatWave Labour MigrateLabourDaying qatar


റമദാന് 25-ാം രാവിന... | www.utharadesam.com\nupdated on:2019-05-30 07:31 PM\nwww.utharadesam.com 2019-05-30 07:31 PM,\nദേളി: റമദാനില് ആര്‍ജ്ജിച്ച ആത്മ വിശുദ്ധിയും ത്യാഗ സന്നദ്ധതയും വരും നാളുകളെ കൂടുതല് ചൈതന്യവത്താക്കാന് വിശ്വാസികള് ജാഗ്രത പുലര്‍ത്തണമെന്ന് സമസ്ത വൈസ് പ്രസിഡണ്ട് എം. അലിക്കുഞ്ഞി മുസ്ല്യാര് ഷിറിയ അഭിപ്രായപ്പെട്ടു. റമദാന് 25-ാം രാവില് ദേളി സഅദിയ്യയില് നടന്ന പ്രാര്‍ത്ഥനാ സമ്മേളനം ഉദ്ഘാടന ചെയ്യുകയായിരുന്നു അദ്ദേഹം.\nപ്രസിഡണ്ട് സയ്യിദ് കെ.എസ് ആറ്റക്കോയ തങ്ങള് കുമ്പോല് പതാക ഉയര്‍ത്തി. ഉദ്ഘാടന സംഗമത്തില് മാണിക്കോത്ത് എ. പി അബ്ദുല്ല മുസ്ല്യാര് അധ്യക്ഷത വഹിച്ചു. കല്ലട്ര മാഹിന് ഹാജി ആമുഖ പ്രഭാഷണം നടത്തി. പള്ളങ്കോട് അബ്ദുല് ഖാദര് മദനി സ്വാഗതം പറഞ്ഞു.\nസയ്യിദ് യു.പി.എസ് തങ്ങള്, സയ്യിദ് മുനീറുല് അഹ്ദല് തങ്ങള്, സയ്യിദ് കെ.പി.എസ് തങ്ങള് ബേക്കല്, സയ്യിദ് അലവി തങ്ങള്, സയ്യിദ് ജലാലുദ്ദീന് അല് ഹാദി, ബി.എസ് അബ്ദുല്ല കുഞ്ഞി ഫൈസി, പട്ടുവം മൊയ്തീന് കുട്ടി ഹാജി, കൊല്ലമ്പാടി അബ്ദുല് ഖാദര് സഅദി, എം.എ അബ്ദുല് വഹാബ് തൃക്കരിപ്പൂര്, അബ്ദുല് ജലീല് സഖാഫി തൃക്കരിപ്പൂര്, അബ്ദുല്ല ഹുസൈന് കടവത്ത്, മുല്ലച്ചേരി അബ്ദുല്‍റഹ്മാന് ഹാജി, ഷാഫി ഹാജി കീഴൂര്, അബ്ദുല് ഹമീദ് മൗലവി ആലംപാടി, അബ്ദുല് ഖാദര് ഹാജി പാറപ്പള്ളി, മൊയ്തു സഅദി ചേരൂര്, ജാബിര് സഖാഫി, അബ്ദുല്ല ഹാജി കളനാട്, അബ്ദുല് കരീം സഅദി ഏണിയാടി, അബ്ദുല് ഖാദര് സഖാഫി കാട്ടിപ്പാറ, സുലൈമാന് കരിവെള്ളൂര്, അബ്ദുല്‍റഹ്മാന് കല്ലായി, അഹ്മദ് ബെണ്ടിച്ചാല്, മുഹമ്മദ് ഹാജി അടുക്കം, എം.ടി.പി അബ്ദുല്‍റഹ്മാന് ഹാജി, സത്താര് ഹാജി ചെമ്പരിക്ക തുടങ്ങിയവര് സംബന്ധിച്ചു.\nമഹ്‌ളറത്തുല് ബദ്‌രിയ്യ സദസ്സിന് സയ്യിദ് ഹിബതുല്ല അല് ബുഖാരിയും ഖതമുല് ഖുര്‍ആന് മജ്‌ലിസിന് സയ്യിദ് പി.എസ് ആറ്റക്കോയ തങ്ങളും ജലാലിയ്യ ദിഖ്ര് ഹല്‍ഖക്ക് സയ്യിദ് സൈനുല് ആബിദീന് മുത്തുക്കോയ തങ്ങളും സ്വാലിഹ് സഅദിയും തൗബാ മജ്‌ലിസിന് സയ്യിദ് ഇബ്രാഹിം പൂകുഞ്ഞി തങ്ങള് കല്ലകട്ടയും നേതൃത്വം നല്‍കി.\nസമൂഹ നോമ്പ് തുറയില് ഡി.സി.സി പ്രസിഡണ്ട് ഹക്കീം കുന്നില്, ക്യാപ്റ്റന് ഷരീഫ് കല്ലട്ര, മുഹമ്മദ് സഖാഫി പാത്തൂര്, ബഷീര് പുളിക്കൂര്, സിദ്ധീഖ് സഖാഫി ആവളം, ഇസ്മയില് ചിത്താരി സംബന്ധിച്ചു. കെ.പി ഹുസൈന് സഅദി കെ.സി റോഡ്, റഫീഖ് സഅദി ദേലംപാടി ഉദ്‌ബോധനം നടത്തി. സമാപന ദുആ സമ്മേളനത്തിന് സയ്യിദ് സുഹൈല് അസ്സഖാഫ് തങ്ങള് മടക്കര നേതൃത്വം നല്‍കി. ഇസ്മയില് സഅദി പാറപ്പള്ളി നന്ദി പറഞ്ഞു.


കാര്‍ഷികവിള വില്‍ക്കാന് മാര്‍ക്കറ്റില് കാത്തു നിന്നത് നാലു ദിവസം; മധ്യപ്രദേശില് കൊടുംചൂടില് കര്‍ഷകന് കുഴഞ്ഞു വീണു മരിച്ചു – Azhimukham\nനിരവധി കര്‍ഷകര് ഒരുമിച്ച് മാര്‍ക്കറ്റിലെത്തിയതാണ് വിള സംഭരണത്തില് കാലതാമസം വരാന് കാരണമായതെന്ന് സബ് ഡിവിഷനല് മജിസ്‌ട്രേറ്റ് അശോക് മഞ്ജി പ്രതികരിച്ചു.\nMay 20 2018 08:00 AM\nവിളകള് വില്‍പന നടത്തുന്നതിന് കാര്‍ഷിക വിപണിയില് നാലു ദിവസം കാത്തു നില്‍ക്കേണ്ടിവന്ന 65 കാരന് കുഴഞ്ഞുവീണു മരിച്ചു. വിളയുടെ തൂക്കം നിശ്ചയിച്ച് വില്‍പ്പന നടത്തുന്നതിനുമായാണ് വിധിഷ ജില്ലയിലെ ബിജു ഖണ്ഡി ഗ്രാമ വാസിയായ മൂല്‍ചന്ദ് മൈന മണ്ഡിയിലെ കാര്‍ഷിക മാര്‍ക്കറ്റിലെത്തിയത്. എന്നാല് ഇതിനായി കനത്ത ചൂടില് നാലു ദിവസം ആദ്ദേഹത്തിന് കാത്തു നില്‍ക്കേണ്ടി വന്നു. ഇതോടെ അവശനായ മൂല്‍ചന്ദ് വ്യാഴാഴ്ച രാവിലെ കുഴഞ്ഞു വീണു മരിക്കുകയായിരുന്നെന്ന് അദ്ദേഹത്തിന്റെ മകന് പ്രതികരിച്ചു. തളര്‍ച്ചയും തുടര്‍ന്നുണ്ടായ ഹൃദയാഘാതമാണ് മരണകാരണമെന്നും ലത്തേരി പോലിസും വ്യക്തമാക്കി.\nവിളയെത്തിക്കാന് അറിയിച്ചു കൊണ്ട് ലഭിച്ച എസ്എംഎസ് പ്രകാരമാണ് മൂല്‍ചന്ദ് മാര്‍ക്കറ്റിലെത്തിയത്. എന്നാല് നിരവധി കര്‍ഷകര് ഒരുമിച്ച് മാര്‍ക്കറ്റിലെത്തിയതാണ് വിള സംഭരണത്തില് കാലതാമസം വരാന് കാരണമായതെന്ന് സബ് ഡിവിഷനല് മജിസ്‌ട്രേറ്റ് അശോക് മഞ്ജി പ്രതികരിച്ചു. മരിച്ച കര്‍ഷകന്റെ കുടുംബത്തിന്4ലക്ഷം രൂപ നഷ്ടപരിഹാരം നല്‍കുമെന്നും അദ്ദേഹം അറിയിച്ചു.\nഅതേസമയം, കര്‍ഷകന്റെ മരണം സംസ്ഥാനത്തെ ബിജെപി സര്‍ക്കാരിന്റെ കെടുകാര്യസ്ഥതയുടെ തെളിവാണെന്ന് ആരോപിച്ച് പ്രതിപക്ഷ പാര്‍ട്ടികള് രംഗത്തെത്തി. സംസ്ഥാനത്തെ കര്‍ഷകരെ സംരക്ഷിക്കാന് സര്‍ക്കാര് തയ്യാറായില്ലെങ്കില് ചരിത്രം മാപ്പു നല്‍കില്ലെന്നും കോണ്‍ഗ്രസ് നേതാവ് ജോതിരാധിത്യ സിദ്ധ്യ കുറ്റപ്പെടുത്തി.\nകാര്‍ഷിക വിളകള് വില്‍പന നടത്താന് ദിവസങ്ങളോളം കര്‍ഷകര്‍ക്ക് കാത്തു നില്‍ക്കേണ്ടി വരുന്നത് ദൗര്‍ഭാഗ്യകരമാണെന്ന് പ്രതിപക്ഷ നേതാവ് അജയ് സിങ്ങും പ്രതികരിച്ചു.\nഅമേരിക്കന് പ്രസിഡന്റുമാരുടെ ആറോളം വസ്തുവകകള് വില്‍പനയ്ക്ക്!\nനികുതി സ്വീകരിക്കുന്നില്ലെന്നാരോപണം; കര്‍ഷകന് വില്ലേജ് ഓഫിസില് തൂങ്ങി മരിച്ചു\nമഹാരാഷ്ട്ര സെക്രട്ടറിയേറ്റില് ആത്മഹത്യ ശ്രമം നടത്തിയ കര്‍ഷകന് മരിച്ചു


shoaib-akhtar | ഇപ്പോഴത്തെ സാഹചര്യത്തിൽ പാക്കിസ്ഥാനായി 10,000 വെന്റിലേറ്ററുകൾ നിർമ്മിച്ച് നൽകാൻ ഇന്ത്യയ്ക്ക് കഴിഞ്ഞാൽ ഞങ്ങൾ എക്കാലവും അത് നന്ദിയോടെ സ്മരിക്കും; പ്രതിസന്ധി മറികടക്കാൻ വേണ്ടത് ഇന്ത്യാ-പാക് ക്രിക്കറ്റ് മത്സരവും; ഹർഭജനും യുവരാജും അഫ്രീദിയുടെ അക്കാദമിക്ക് സഹായം നൽകുന്നതിനെ വിമർശിക്കുന്നത് മനുഷ്യത്വമില്ലായ്മ; കൊറോണക്കാലത്ത് ഇന്ത്യാ-പാക് ക്രിക്കറ്റിനായി വാദിച്ച് ഷോയിബ് അക്തർ; മോദിയുടേയും ഇമ്രാന്റേയും കണ്ണു തുറപ്പിക്കാൻ ഫാസ്റ്റ് ബൗളർ - MarunadanMalayalee.com\nApril 09, 202008:10 AM IST Permalink\nന്യൂഡൽഹി: കൊറോണയിലെ ചിന്തകളിൽ മനുഷ്യത്വം നിറയ്ക്കുകയാണ് പാക്കിസ്ഥാൻ ക്രിക്കറ്റ് താരമായിരുന്ന ഷോയിബ് അക്തർ. കൊറോണ വൈറസ് വ്യാപത്തെ തുടർന്ന് കനത്ത സാമ്പത്തിക പ്രതിസന്ധിയിലൂടെ കടന്നുപോകുന്ന ഇന്ത്യയ്ക്കും പാക്കിസ്ഥാനും മുന്നിൽ പണം കണ്ടെത്താൻ മപരസ്പര സഹകരണത്തിന്റെ മാർഗ്ഗമാണ് അതിവേഗതയിൽ പന്തെറിഞ്ഞിരുന്ന അക്തർ അവതരിപ്പിക്കുന്നത്.\nപാക് തീവ്രവാദം അവസാനമിട്ട ഇന്ത്യാ-പാക്കിസ്ഥാൻ ക്രിക്കറ്റ് വീണ്ടും സജീവമാക്കാനുള്ള ഉപദേശം. പാക്കിസ്ഥാനിലെ സാമ്പത്തിക പ്രതിസന്ധി അതിരൂക്ഷമാണ്. അതുകൊണ്ട് കൂടിയാണ് അക്തർ ഇത്തരമൊരു നിർദ്ദേശം മുമ്പോട്ട് വയ്ക്കുന്നത്. കശ്മീർ വിഷയത്തിലുള്ള വിരുദ്ധ നിലപാടുകളെ തുടർന്ന് ഇന്ത്യയും പാക്കിസ്ഥാനും തമ്മിലുള്ള ഉഭയകക്ഷി ക്രിക്കറ്റ് പരമ്പരകൾ നിർത്തലാക്കിയിട്ട് ഒരു പതിറ്റാണ്ടു പിന്നിട്ടുവെന്നതാണ് വസ്തുത.\n'ഇപ്പോഴത്തെ സാഹചര്യത്തിൽ പാക്കിസ്ഥാനായി 10,000 വെന്റിലേറ്ററുകൾ നിർമ്മിച്ച് നൽകാൻ ഇന്ത്യയ്ക്ക് കഴിഞ്ഞാൽ ഞങ്ങൾ എക്കാലവും അത് നന്ദിയോടെ സ്മരിക്കും. എന്തായാലും മത്സരം നടത്തുകയെന്ന ആശയം കൈമാറാനേ ഞങ്ങൾക്ക് കഴിയൂ. തീരുമാനമെടുക്കേണ്ടത് അധികാരികളാണ്' അക്തർ പറഞ്ഞു. കൊറോണ വൈറസ് വ്യാപനം നിമിത്തമുള്ള സാമ്പത്തിക പ്രശ്‌നങ്ങൾ പരിഹരിക്കാൻ ഫണ്ട് കണ്ടെത്തുന്നതിന് മൂന്നു മത്സരങ്ങൾ ഉൾപ്പെടുന്ന ക്രിക്കറ്റ് പരമ്പരയാണ് അക്തർ മുന്നോട്ടുവയ്ക്കുന്ന ആശയം. ഇന്ത്യ-പാക്ക് പോരാട്ടങ്ങൾ എക്കാലത്തും ആരാധകർക്ക് ഏറെ പ്രിയപ്പെട്ടതാകയാൽ ഇതിലൂടെ വൻ തുക കണ്ടെത്താമെന്നാണ് അക്തറിന്റെ അഭിപ്രായം. ഇപ്പോഴത്തെ സാഹചര്യത്തിൽ ദുബായ് പോലുള്ള നിഷ്പക്ഷ വേദിയിൽ അടച്ചിട്ട വേദിയിൽ മത്സരം നടത്താമെന്നും അക്തർ നിർദ്ദേശിച്ചു. ഇത് ഒരു അഭിപ്രായം മാത്രമാണെന്നും ഇക്കാര്യത്തിൽ തീരുമാനമെടുക്കേണ്ടത് ഇരു രാജ്യങ്ങളുടെയും രാഷ്ട്ര തലവന്മാരാണെന്നും അദ്ദേഹം ചൂണ്ടിക്കാട്ടി.\n'ഈ പ്രതിസന്ധി ഘട്ടത്തിൽ, ഇന്ത്യയും പാക്കിസ്ഥാനും തമ്മിൽ മൂന്ന് മത്സരങ്ങൾ ഉൾപ്പെടുന്ന ഒരു പരമ്പര കളിക്കണമെന്നാണ് എന്റെ അഭിപ്രായം. ഇപ്പോഴത്തെ സാഹചര്യത്തിൽ മത്സരഫലം ആരാധകർക്ക് വിഷമമുണ്ടാക്കാനുള്ള സാധ്യത വിരളം. ഈ പരമ്പരയിൽ വിരാട് (കോലി) സെഞ്ചുറി നേടിയാൽ ഞങ്ങളും (പാക്കിസ്ഥാൻ) സന്തോഷിക്കും. ബാബർ അസം സെഞ്ചുറി നേടിയാൽ നിങ്ങൾക്കും (ഇന്ത്യ) സന്തോഷിക്കാം. കളത്തിൽ എന്തു സംഭവിച്ചാലും ഇരു ടീമുകളും ഒരുപോലെ വിജയികളാകും' അക്തർ ചൂണ്ടിക്കാട്ടി. കൊറോണ വൈറസ് വ്യാപനത്തിന്റെ പശ്ചാത്തലത്തിൽ മത്സരം അടച്ചിട്ട സ്റ്റേഡിയത്തിൽ സംഘടിപ്പിക്കാവുന്നതേ ഉള്ളൂവെന്നും അക്തർ അഭിപ്രായപ്പെട്ടു.\n'ഈ മത്സരം ടെലിവിഷനിൽ മാത്രം സംപ്രേഷണം ചെയ്താൽ മതിയാകും. വൈറസ് വ്യാപനത്തിന്റെ പശ്ചാത്തലത്തിൽ എല്ലാവരും വീടുകളിൽ വെറുതെയിരിക്കുന്നതിനാൽ ടിവിയിൽപ്പോലും മത്സരം കാണാൻ ഇഷ്ടം പോലെ ആളുണ്ടാകും. ചരിത്രത്തിൽ ആദ്യമായി ഇരു രാജ്യങ്ങൾക്കും ക്രിക്കറ്റിലൂടെ പരസ്പരം സഹായിക്കാനും ഒരവസരമാകും. ഈ മത്സരത്തിൽനിന്ന് ലഭിക്കുന്ന വരുമാനം എത്ര തന്നെയായാലും കൊറോണ വൈറസ് വ്യാപനം ചെറുക്കുന്നതിന് ഇന്ത്യ, പാക്കിസ്ഥാൻ സർക്കാരുകൾക്കായി തുല്യമായി വീതിക്കാവുന്നതേയുള്ളൂ' അക്തർ ചൂണ്ടിക്കാട്ടി.\nകൊറോണ വൈറസ് വ്യാപനത്തിന്റെ പശ്ചാത്തലത്തിൽ ദുരിതമനുഭവിക്കുന്ന ആളുകളെ സഹായിക്കുന്ന പാക്കിസ്ഥാൻ താരം ഷാഹിദ് അഫ്രീദിക്കും അദ്ദേഹത്തിന്റെ പേരിലുള്ള ഫൗണ്ടേഷനും സഹായം നൽകിയതിന്റെ പേരിൽ ഇന്ത്യൻ താരങ്ങളായ യുവരാജ് സിങ്ങും ഹർഭജൻ സിങ്ങും സഹായം നൽകിയിരുന്നു. ഇത് വിവാദവുമായിരുന്നു. ഇതിനെ അക്തർ വിമർശിച്ചു. 'ഇരുവർക്കുമെതിരായ വിമർശനം മനുഷ്യത്വമില്ലാത്ത നടപടിയായിപ്പോയി. ഇത് രണ്ട് രാജ്യങ്ങൾ തമ്മിലോ രണ്ട് മതങ്ങൾ തമ്മിലോ ഉള്ള പ്രശ്‌നമല്ല. മനുഷ്യരാശിയുടെ പ്രശ്‌നമാണ്' അക്തർ ചൂണ്ടിക്കാട്ടി.\nപാക്കിസ്ഥാൻ കേന്ദ്രമാക്കി പ്രവർത്തിക്കുന്ന ഭീകരസംഘടനകൾ ഇന്ത്യയ്ക്കെതിരെ നടത്തുന്ന ആക്രമണങ്ങളെ തുടർന്ന് 2007നു ശേഷം ഇരു രാജ്യങ്ങളും തമ്മിൽ ഉഭയകക്ഷി പരമ്പരകൾ നടന്നിട്ടില്ല. നിലവിൽ ഐസിസി ടൂർണമെന്റുകളിലും ഏഷ്യാകപ്പിലും മാത്രമാണ് ഇന്ത്യ-പാക്കിസ്ഥാൻ മത്സരങ്ങൾ നടക്കാറുള്ളൂ. ഏറ്റവുമൊടുവിൽ കഴിഞ്ഞ വർഷം ഇംഗ്ലണ്ടിൽ നടന്ന ഏകദിന പരമ്പരയിലാണ് ഇന്ത്യയും പാക്കിസ്ഥാനും മുഖാമുഖമെത്തിയത്.\nഐസിസിയുടെ ദശാബ്ദത്തിലെ ക്രിക്കറ്റ് ടീമിനെ പരിഹസിച്ച് ശുഐബ് അക്തർ\nമൃഗങ്ങളെപ്പോലെയല്ല, മനുഷ്യരെപ്പോലെ പെരുമാറൂ-ഷുഹൈബ് അക്തർ\nസ്വത്തുക്കൾ മുഴുവൻ തന്റെ ആനകളുടെ പേരിലെഴുതിവെച്ച് ബീഹാറിലെ ആന പ്രേമി\nക്രിസ്തു പ്രതിമ നീക്കം ചെയ്ത സംഭവത്തിൽ പ്രതിഷേധം അറിയിച്ച് ജാവേദ് അക്തർ


സ്വകാര്യ ബസുകളിൽ വ്യാജ ഡീസൽ ഉപയോഗം വ്യാപകം; അഗ്നിഗോളമാകാൻ നിമിഷങ്ങൾ മതി; സാമ്പിളുകള് ശേഖരിച്ചു; എന്താണ് വ്യാജ ഡീസലെന്നറിയാം... - RashtraDeepika\nകോഴിക്കോട്: ഡീസല് വില സെഞ്ച്വറി കഴിഞ്ഞതോടെ സ്വകാര്യ ബസുകളില് വ്യാപകമായി വ്യാജ ഡീസല് ഉപയോഗിക്കുന്നതായി കണ്ടെത്തല്.കോഴിക്കോട് ഉള്‍പ്പെടെയുള്ള നഗരങ്ങള് കേന്ദ്രീകരിച്ച് വ്യാജ ഡീസലുകള് എത്തിക്കുന്ന ഏജന്‍റുമാര് സജീവമായുണ്ടെന്നാണ് പോലീസിന് ലഭിച്ച വിവരം.\nയാത്രക്കാരുടെ ജീവനും പരിസ്ഥിതിക്കും ഭീഷണിയായി മാറുന്ന വ്യാജ ഡീസല് ഉപയോഗം ഇല്ലാതാക്കാന് മിന്നല് പരിശോധനയുമായി പോലീസ് രംഗത്തെത്തി.ഇന്ന് പുലര്‍ച്ചെ മൊഫ്യൂസില് ബസ്‌സ്റ്റാന്‍ഡിലെ 10 ബസുകളില്‍നിന്ന് പോലീസ് ഡീസലുകള് ശേഖരിച്ചു.\nഇവ റീജണല് കെമിക്കല് ലബോറട്ടറിയിലേക്ക് അയയ്ക്കും. പരിശോധനയില് ഇവ വ്യാജമാണെന്ന് തിരിച്ചറിഞ്ഞാല് കേസെടുത്ത് അന്വേഷണം നടത്താനും വ്യാജ ഡീസലുകള് എത്തിക്കുന്ന ഏജന്‍റുമാരെ കണ്ടെത്താനുമാണ് പോലീസ് തീരുമാനിച്ചത്.\nഡീസലിന്‍റെ വിലയേക്കാള് പകുതി വില നല്‍കിയാല് വ്യാജ ഡീസലുകള് എത്തിക്കാന് ഏജന്‍റുമാരുണ്ട്. കോവിഡും തുടര്‍ന്ന് ഏര്‍പ്പെടുത്തിയ ലോക്ഡൗണും സ്വകാര്യ ബസ് മേഖലയെ സാരമായി ബാധിച്ചിരുന്നു. ഇളവുകള് സര്‍ക്കാര് പ്രഖ്യാപിച്ചിട്ടും ഭീമമായ നഷ്ടം കാരണം നിരത്തിലിറങ്ങാന് പോലും ഭൂരിഭാഗം സ്വകാര്യ ബസുകളും തയാറായിരുന്നില്ല.\nഇന്ധനവില കുതിച്ചുയരുന്നത് അവസരമാക്കിയാണ് വ്യാജഡീസലുകള് കുറഞ്ഞ വിലയില് നല്‍കാമെന്ന വാഗ്ദാനവുമായി ഏജന്‍റുമാര് എത്തുന്നത്. ഇതോടെ പല ബസുകളിലും ഇവ നിറയ്ക്കുക പതിവായി.രാത്രിയിലാണ് ഏജന്‍റുമാര് ബാരലുകളുമായി ബസ് ജീവനക്കാരെ സമീപിക്കുന്നത്.\nചെറിയ ബാരലുകള് ബസുകള്‍ക്കുള്ളില് എത്തിക്കുകയും പൈപ്പ് ഉപയോഗിച്ച് ഇന്ധന ടാങ്കിലേക്ക് നിറയ്ക്കുകയുമാണ് ചെയ്യുന്നത്. വേഗത്തില് കത്തിപ്പിടിക്കാവുന്ന ബയോഡീസലാണ് വ്യാജ ഡീസലായി എത്തുന്നത്.\nനിരവധി യാത്രക്കാരുമായി ദിവസേന സഞ്ചരിക്കുന്ന ബസുകളില് ഇത്തരം ഡീസലുകളുടെ ഉപയോഗം അപകടകരമായ അവസ്ഥയിലേക്ക് എത്തിക്കും.\nയാത്രയില് ഏതെങ്കിലും ചെറിയ അപകടമുണ്ടായാല് പോലും ഇത് വന് അഗ്‌നിബാധയ്ക്കിടയാക്കും. കൂടാതെ പരിസര മലിനീകരണവും വര്‍ധിപ്പിക്കും. ആഴ്ചകള്‍ക്ക് മുമ്പ് പാലക്കാട്്, തൃശൂർ എന്നിവിടങ്ങളില്‌നിന്ന് വ്യാജ ഡീസല് പിടികൂടിയിരുന്നു.\nഎന്താണ് വ്യാജ ഡീസല്?\nകപ്പലുകളുടെ യാത്ര പൂര്‍ത്തിയായതിനു ശേഷം ഇന്ധന ടാങ്കില് ശേഷിക്കുന്ന ഡീസല് ഖരത്വമേറിയ അവസ്ഥയിലേക്കു മാറും. ഇത് ഒഴിവാക്കുമ്പോള് നിസാരവിലയ്ക്കു വാങ്ങി രാസപദാര്‍ഥങ്ങള് ചേര്‍ത്തുള്ളതാണ് വ്യാജ ഡീസലെന്നാണ് പറയുന്നത്.\nവ്യാജ ഡീസലിനു കപ്പല് ഡീസല്, സുനാമി ഡീസല്, കൊറോണ ഡീസല് എന്നിങ്ങനെ പല പേരുകളില് അറിയപ്പെടുന്നുണ്ട്. മലിനീകരണം കൂടുതല് ആയിരിക്കുമെന്നതാണ് ഇവയുടെ പ്രത്യേകത.\nദീര്‍ഘകാല ഉപയോഗം വഴി എന്‍ജിനു കാര്യമായ തകരാറുണ്ടാക്കാനും വഴിയൊരുക്കും. വ്യാജഡീസല് ഉപയോഗിക്കുന്ന വാഹനങ്ങള് പെട്ടെന്നു തീപിടിക്കാന് സാധ്യതയുള്ളതായാണ് പറയുന്നത്.


വായ്പ തിരിച്ചടവു സാവകാശം സാമാന്യനീതി മാത്രം : Deepika.com Editorial\nകാർഷിക വായ്പകളുടെ മോറട്ടോറിയം കാലാവധി ഡിസംബർ 31 വരെ നീട്ടാൻ വീണ്ടും റിസർവ് ബാങ്കിനോടാവശ്യപ്പെടാൻ ഇന്നലെ ചേർന്ന സംസ്ഥാനതല ബാങ്കേഴ്സ് സമിതി തീരുമാനിച്ചുവെങ്കിലും കർഷകരുടെ ആശങ്കയ്ക്ക് ഇനിയുമൊരു പരിഹാരമായിട്ടില്ല. നിലവിലെ തീരുമാനപ്രകാരം ജൂലൈ 31 വരെയാണു മോറട്ടോറിയം കാലാവധി. ഡിസംബർ 31 വരെ നീട്ടണമെന്ന ആവശ്യം മുന്പും സംസ്ഥാന സർക്കാർ ഉന്നയിച്ചിരുന്നു.\nതികച്ചും അസാധാരണമായൊരു സാഹചര്യത്തിലൂടെയാണു കേരളത്തിലെ കർഷകർ ഈ വർഷം കടന്നുപോയത്. അപ്രതീക്ഷിതവും അനിതരസാധാരണവുമായൊരു പ്രളയത്തിന്‍റെ കെടുതി സാധാരണക്കാർക്ക് താങ്ങാവുന്നതിലധികമായിരുന്നു. കാർഷികമേഖലയിൽ വലിയ നാശമാണ് അതുണ്ടാക്കിയത്. ഉരുൾപൊട്ടലും മണ്ണിടിച്ചിലുമൊക്കെ കരകൃഷിക്കു വലിയ നാശമുണ്ടാക്കി. ഇതിൽനിന്നൊക്കെ കരകയറിവരാൻ ഇനി വർഷങ്ങളെടുക്കും. കൃഷി ആവശ്യങ്ങൾക്കുവേണ്ടി മാത്രമല്ല, കുട്ടികളുടെ വിദ്യാഭ്യാസാവശ്യങ്ങൾക്കായും മറ്റും കർഷകർ വായ്പയെടുത്തിട്ടുണ്ട്. ഇതെല്ലാം കുനിന്മേൽ കുരുപോലെ കർഷകരെ വലയ്ക്കുന്നു. ഈ സാഹചര്യത്തിൽ നിയമത്തിന്‍റെയും സാങ്കേതികത്വത്തിന്‍റെയും നൂലാമാലകളിൽ ബാങ്കുകൾ കടിച്ചുതൂങ്ങരുതെന്നു ഇന്നലത്തെ യോഗത്തിൽ മുഖ്യമന്ത്രി പിണറായി വിജയൻ ബാങ്കുകളെ ഓർമിപ്പിച്ചു. എന്നാൽ, വീണ്ടും റിസർവ് ബാങ്കിനെ സമീപിച്ചു മോറട്ടോറിയം കാലാവധി നീട്ടിവാങ്ങാൻ മാത്രമേ ബാങ്കേഴ്‌സ് സമിതി തയാറാകുന്നുള്ളൂ.\nവായ്പ തിരിച്ചടവു യാതൊരുവിധത്തിലും സാധിക്കാത്ത സാഹചര്യത്തിൽ ഇടുക്കിയിലും വയനാട്ടിലും കർഷകർ ജീവനൊടുക്കിയ സാഹചര്യമാണ് ഇക്കാര്യത്തിൽ സത്വര ഇടപെടൽ അനിവാര്യമാക്കിയത്. എന്നാൽ സർക്കാരിന്‍റെ നിലപാടുകൾക്കനുസൃതമായി തീരുമാനമെടുക്കാൻ ബാങ്കുകൾ തയാറായില്ല. ഇതിനിടെ നെയ്യാറ്റിൻകരയിൽ അമ്മയും മകളും ജീവനൊടുക്കിയ സംഭവം ബാങ്കു വായ്പാ തിരിച്ചടവുമായി ബന്ധപ്പെട്ടതാണെന്ന ആരോപണത്തെത്തുടർന്ന് ബാങ്കിനുനേരേ ആക്രമണമുണ്ടായി. ഈ സംഭവത്തിൽ പിന്നീടുണ്ടായ വെളിപ്പെടുത്തലുകൾ ആ സംഭവത്തിന്‍റെ ഗതി മാറ്റി. ഇത്തരമൊരു സാഹചര്യത്തിലാണു തങ്ങൾ പത്രപരസ്യം നൽകിയതെന്നാണു ബാങ്കുകളുടെ നിലപാട്. ഞായറാഴ്ച ചില പത്രങ്ങളിൽ പൊതുജനശ്രദ്ധയ്ക്ക് എന്ന തലക്കെട്ടിൽ സംസ്ഥാനതല ബാങ്കേഴ്‌സ് സമിതി പ്രസിദ്ധീകരിച്ച പരസ്യത്തിൽ ഇക്കാര്യം തുടക്കത്തിലേ ചൂണ്ടിക്കാട്ടുന്നുണ്ട്.\nപൊതുജനങ്ങളിൽനിന്നു വിവിധ പലിശനിരക്കുകളിൽ സമാഹരിക്കുന്ന പണമാണ് ബാങ്കുകൾ പലതരം വായ്പകളായി ജനങ്ങൾക്കു നൽകുന്നതെന്നും നിക്ഷേപത്തിന്‍റെയും വായ്പകളുടെയും പലിശ നിരക്കിലുള്ള നേരിയ വ്യത്യാസം കൊണ്ടാണു ബാങ്കുകൾ അവയുടെ പ്രവർത്തനച്ചെലവ് വഹിക്കുന്നതെന്നും വിശദീകരണത്തിന്‍റെ ആദ്യഭാഗത്തു പറയുന്നു. വായ്പകൾ തിരിച്ചുപിടിക്കേണ്ടതു നിക്ഷേപകർക്ക് തങ്ങളുടെ നിക്ഷേപങ്ങൾ കാലാവധിക്കു തിരിച്ചുകൊടുക്കുന്നതിനും അതുവഴി ബാങ്കിംഗ് സംവിധാനത്തിന്‍റെ വിശ്വാസ്യതയ്ക്കും നിലനില്പിനും അത്യാവശ്യമാണെന്നു പറയുന്ന ബാങ്കേഴ്സ് സമിതി, വൻവായ്പക്കാരുടെ കോടികളും ശതകോടികളുമൊക്കെ വെറുതെ എഴുതിത്തള്ളുന്നതിന് എന്തു ന്യായീകരണം പറയും? 2014 ഏപ്രിൽ മുതൽ 2018 ഏപ്രിൽ വരെ പൊതുമേഖലാ ബാങ്കുകൾ 3.16 ലക്ഷം കോടി രൂപയുടെ കടങ്ങൾ എഴുതിത്തള്ളുകയും ബാങ്കുകളിലെ കിട്ടാക്കടങ്ങൾ 7.70 ലക്ഷം കോടി രൂപയുടേതായി വർധിക്കുകയും ചെയ്തതായി റിസർവ് ബാങ്കിന്‍റെ തന്നെ റിപ്പോർട്ടിൽ പറഞ്ഞിരുന്നു. സർക്കാരിന്‍റെ ചങ്ങാത്ത മുതലാളിത്തത്തിന്‍റെ ഭാഗമാണിതെന്നു പ്രതിപക്ഷം ആരോപണമുന്നയിക്കുകയും ചെയ്തു. ഈ കാലയളവിൽ 44,900 കോടി രൂപയുടെ കിട്ടാക്കടം മാത്രമാണു പിരിച്ചെടുത്തത്. അത് ഇത്തരത്തിൽ കർഷകരുടെയും ചെറുകിട സംരംഭകരുടെയുമൊക്കെ വായ്പയായിരുന്നു. ആരോഗ്യം, വിദ്യാഭ്യാസം, സാമൂഹ്യക്ഷേമം തുടങ്ങിയ അടിസ്ഥാന ആവശ്യങ്ങൾക്കായി 2018-19ൽ മൊത്തം വകയിരുത്തിയ ബജറ്റ് വിഹിതത്തിന്‍റെ രണ്ടിരട്ടിതുകയാണു നാലുവർഷത്തിനുള്ളിൽ ബാങ്കുകൾ എഴുതിത്തള്ളിയത്. നിഷ്ക്രിയ ആസ്തികളുടെ കാര്യമെടുത്താലും വന്പൻമാരുടെ വായ്പാ ബാധ്യത ബോധ്യമാകും. 2014-15ൽ നിഷ്ക്രിയ ആസ്തി 4.62 ശതമാനമായിരുന്നത് 2017 ഡിസംബർ ആയപ്പോഴേക്കും 10.41 ശതമാനമായി.\nകോർപറേറ്റുകളുടെ കടം എഴുതിത്തള്ളുന്നതുകൊണ്ടു കർഷകരുടെയും എഴുതിത്തള്ളണമെന്നല്ല പറയുന്നത്. അപ്രതീക്ഷിതവും അത്യന്തം ഗുരുതരവുമായ പ്രകൃതിക്ഷോഭത്തിനും കൃഷിപ്പിഴയ്ക്കും വിധേയരായവർക്കു സാവകാശം നൽകാനെങ്കിലും തയാറാവണം. മുഖ്യമന്ത്രി ഇന്നലെ ബാങ്കേഴ്സ് സമിതി യോഗത്തിൽ ചൂണ്ടിക്കാട്ടിയതുപോലെ വെറും സാങ്കേതികത്വത്തിൽ മാത്രം ഊന്നിനിൽക്കാതെ കുറെക്കൂടി മനുഷ്യത്വപരമായ സമീപനം ബാങ്കുകളുടെ ഭാഗത്തുനിന്നുണ്ടാകണം. എന്നാൽ, റിസർവ് ബാങ്കിന്‍റെ നിലപാടും തീരുമാനവുമാണു പ്രധാനമെന്നു ബാങ്കേഴ്സ് സമിതി ചൂണ്ടിക്കാട്ടുന്നു. എങ്കിൽ അക്കാര്യത്തിൽ സർക്കാർ വഴികൾ തേടണം.\nസർഫാസി(സെക്യൂരിറ്റേസേഷൻ ആൻഡ് റീ കൺസ്‌ട്രക്‌ഷൻ ഓഫ് ഫൈനാൻഷൽ അസറ്റ്സ് ആൻഡ് എൻഫോഴ്സ്മെന്‍റ് ഓഫ് സെക്യൂരിറ്റി ഇന്‍ററസ്റ്റ്) നിയമത്തിൽ കാലാനുസൃതമായ മാറ്റം വേണമെന്ന ആവശ്യവും പരിഗണിക്കേണ്ടിയിരിക്കുന്നു. സർഫാസി നിയമത്തിലെ 31(i) വകുപ്പനുസരിച്ചുള്ള സംരക്ഷണം കേരളത്തിലെ എല്ലാ കൃഷിഭൂമിക്കും ലഭ്യമാക്കണം. എന്നാൽ സർഫാസി നിയമമല്ല പ്രശ്നങ്ങൾക്കു കാരണം എന്നാണു ബാങ്കേഴ്‌സ് സമിതിയുടെ അറിയിപ്പിൽ അവകാശപ്പെടുന്നത്. സർഫാസി നിയമം വരുന്നതിനു മുന്പും വായ്പ തിരിച്ചുപിടിക്കുന്നതിനു മറ്റു മാർഗങ്ങൾ ഉണ്ടായിരുന്നുവത്രേ. ബാങ്കിൽനിന്ന് എടുത്തിട്ടുള്ള ഒരു ലക്ഷം രൂപയ്ക്കു മുകളിലുള്ള വായ്പകളിൽ മുടക്കം വരുകയും വായ്പ നിഷ്ക്രിയ ആസ്തിയായി മാറുകയും ചെയ്താൽ ബാങ്കിലെ അധികാരപ്പെടുത്തിയ ഉദ്യോഗസ്ഥൻ നേരിട്ട് ബാങ്കിന് ഈടായി നൽകിയിരിക്കുന്ന വസ്തുക്കൾ ഏറ്റെടുത്ത് വിൽപ്പന നടത്തി പണം ഈടാക്കുന്നതിനുള്ള അധികാരമാണു സർഫാസി ആക്‌ടിലൂടെ ലഭിച്ചിരിക്കുന്നത്. എല്ലാ കൃഷിഭൂമിക്കും സർഫാസി നിയമത്തിൽനിന്ന് സംരക്ഷണം ഉണ്ടെങ്കിലും കേരളത്തിൽ നെൽക്കൃഷിക്കു മാത്രമാണത് ബാധകമാക്കിയിരിക്കുന്നത്. കർഷകർ വിവിധ ആവശ്യങ്ങൾക്കായി എടുക്കുന്ന വായ്പകൾ അവരുടെ കൃഷിഭൂമിയിൽനിന്നു ലഭിക്കുന്ന വരുമാനംകൊണ്ട് തിരിച്ചടയ്ക്കാനുള്ള സാഹചര്യം ഇല്ലാതെ പോകുന്പോൾ സർക്കാരിന്‍റെ സഹായവും ബാങ്കുകളുടെ സൗമനസ്യവും അനിവാര്യമാണ്.


ജീപ്പ് കോംപസ് സ്വന്തമാക്കി ഈ സൂപ്പര്‍താരം!\nFirst Published 7, Apr 2018, 10:22 PM IST\nഐക്കണിക് അമേരിക്കന് വാഹന നിര്‍മാതാക്കളായ ജീപ്പിന്റെ കോംപസ് എസ്‍യുവി സ്വന്തമാക്കി ബോളാീവുഡ് സൂപ്പര് താരം അക്ഷയ് കുമാര്. പോര്‍ഷെ, റെഞ്ച് റോവര് തുടങ്ങിയ ആഡംബര കാറുകളുടെ നിരന്നിരിക്കുന്നതാരത്തിന്‍റെ ഗാരേജിലേക്കാണ് കോംപസുമെത്തുന്നത്. ഏത് വേരിയന്‍റാണ് താരം സ്വന്തമാക്കിയത് എന്ന കാര്യം വ്യക്തമല്ല.\nഅടുത്തകാലത്ത് രാജ്യം കണ്ട ജനപ്രിയ വാഹനമോഡലാണ് ജീപ്പ് കോംപസ്. അമേരിക്കന് ഐക്കണിക്ക് വാഹന നിര്‍മ്മാതാക്കളായ ജീപ്പിന്‍റെ ജനപ്രിയവാഹനം ഇന്ത്യയിലെത്തിയിട്ട് ഏതാനും മാസങ്ങളേ ആയിട്ടുള്ളൂ. ഏറ്റവും വില കുറഞ്ഞ ജീപ്പ് മോഡലെന്ന പ്രത്യേകതയോടെ 2017 ജൂലൈ 31നാണ് കോംപസ് ഇന്ത്യയിലെത്തിയത്. 14.95 ലക്ഷം രൂപയാണ് ബേസ് മോഡല് കോംപാസിന്റെ ഡല്‍ഹി എക്‌സ്‌ഷോറൂം വില. ടോപ് സ്‌പെക്കിന് 20.65 ലക്ഷം രൂപയും. പൂണെയിലെ രംഞ്ജന്‍ഗോവന് പ്ലാന്റില് ഏഴുപത് ശതമാനത്തിലേറെ പ്രാദേശികമായാണ് കോംപസിന്റെ നിര്‍മാണം പൂര്‍ത്തീകരിച്ചത്. വില ഇത്രയധികം കുറയാന് കാരണം ഇതാണ്.


കോവിഡ് ബാധിച്ച് മരണമടഞ്ഞവർക്ക് ജർമനി ആദരമർപ്പിച്ചു : Deepika.com Nri News Europe\nMonday, April 19, 2021 11:46 PM IST\nബെർലിൻ: കൊറോണ വൈറസ് ബാധിച്ച് മരിച്ചവർക്ക് ജർമനി ആദരാജ്ഞലിയർപ്പിച്ചു. ഞായറാഴ്ച ബെർലിനിലെ കൊണ്‍സേർട്ട് ഹൗസിൽ നടന്ന പ്രത്യേക ചടങ്ങിൽ ദേശീയ അനുസ്മരണ ദിനമായി ആചരിച്ചു. ചടങ്ങിൽ പ്രസംഗിച്ച ജർമൻ പ്രസിഡന്‍റ് ഫ്രാങ്ക് വാൾട്ടർ സ്റെറയ്ൻമൈയർ വൈറസ് ബാധിച്ചു മരിച്ചവരുടെ ബന്ധുക്കളുടെ ദുഖത്തിൽ പങ്കുചേർന്ന് രാജ്യത്തിന്‍റെ ആദരവും അനുശോചനവും അറിയിച്ചു.\nപ്രാർഥനാ നിർഭരമായി മരിച്ചവരുടെ ആത്മശാന്തിയ്ക്കായി പ്രസിഡന്‍റ് സ്റെറയ്ൻമൈയർ മെഴുകുതിരി കത്തിച്ചു. കൊറോണ വൈറസ് ഇരകളുടെ സ്മരണയ്ക്കായി മെഴുകുതിരി കത്തിച്ച് ഐക്യദാർഢ്യത്തിന്‍റെ ഒരു നിമിഷമായി ആചരിക്കാൻ അദ്ദേഹം അഭ്യർഥിച്ചു. ചാൻസലർ അംഗല മെർക്കലും അനുസ്മരണ പരിപാടികളിൽ പങ്കെടുത്തു. യുദ്ധത്തിനും നാശത്തിനും എതിരെ ബെർലിനിൽ ഒരു സ്മാരകമായി നിലകൊള്ളുന്ന കൈസർ വിൽഹെം മെമ്മോറിയൽ പള്ളിയിൽ ഇരുനേതാക്കളും ശുശ്രൂഷയിൽ പങ്കെടുത്തു. പാൻഡെമിക് നിയന്ത്രണങ്ങൾ ഇപ്പോഴും പ്രാബല്യത്തിൽ വരുന്നതിനാൽ പങ്കെടുക്കുന്ന ആളുകളുടെ എണ്ണം പരിമിതപ്പെടുത്തിയിരുന്നു, ചടങ്ങുകൾ ടെലിവിഷനിൽ തത്സമയം പ്രക്ഷേപണം ചെയ്തിരുന്നു.\nകൊറോണ വൈറസ് പകർച്ചവ്യാധിയുടെ ഇരകളായി 80,000 ലധികം ആളുകൾക്കാണ് ജീവൻ നഷ്ടപ്പെട്ടത്. 2020 മാർച്ച്9നാണ് ജർമ്മനിയിൽ ആദ്യത്തെ രണ്ട് കൊറോണ വൈറസ് മരണങ്ങൾ സ്ഥിരീകരിച്ചത്. എസെൻ പട്ടണത്തിലെ 89 വയസുള്ള ഒരു സ്ത്രീയും ഹെൻസ്ബെർഗിലെ 78 വയസുള്ള പുരുഷനുമായിരുന്നു മരിച്ചത്.\nരാജ്യത്തെ കഴിഞ്ഞ 24 മണിക്കൂറിനുള്ള 19,185 പുതിയ രോഗികളെയും 97 പുതിയ മരണങ്ങളും റിപ്പോർട്ട് ചെയ്തു. ഇൻസിഡെൻസ് റേറ്റ് 162.3 ആണ്.


ഷമീം അമാനി ആറ്റിങ്ങല് / ലേഖനം \n'പരിശുദ്ധ ഇസ്‌ലാമിന്റെ സമകാലിക വായന' എന്ന വിഷയത്തില് ഗവേഷണം നടത്തുന്ന ഒരു വിദ്യാര്‍ഥി എന്നെ സമീപിച്ചു. അദ്ദേഹത്തിന് അറിയേണ്ടിയിരുന്നത്, പാശ്ചാത്യ സാഹചര്യത്തില് ഇസ്‌ലാമിനെ സമകാലികമായി\n'പരിശുദ്ധ ഇസ്‌ലാമിന്റെ സമകാലിക വായന' എന്ന വിഷയത്തില് ഗവേഷണം നടത്തുന്ന ഒരു വിദ്യാര്‍ഥി എന്നെ സമീപിച്ചു. അദ്ദേഹത്തിന് അറിയേണ്ടിയിരുന്നത്, പാശ്ചാത്യ സാഹചര്യത്തില് ഇസ്‌ലാമിനെ സമകാലികമായി പുനരവതരിപ്പിക്കുന്നതിന് പുതിയ പരീക്ഷണങ്ങളും കാലിക വിശദീകരണങ്ങളും നടത്തുന്ന ഇസ്‌ലാമിസ്റ്റ് എഴുത്തുകാരെ കുറിച്ചായിരുന്നു. എന്റെ ഗ്രന്ഥശേഖരത്തില് അത്തരം വ്യക്തികളെ പരിചയപ്പെടുത്തുന്ന പുസ്തകങ്ങള് വളരെ കുറവായിരുന്നു. താരിഖ് റമദാനെ അറിയണമെന്നും അദ്ദേഹത്തിന് ആഗ്രഹമുണ്ട്. ആ വിഷയത്തിലും ഈ വിനീതന്റെ സമ്പാദ്യം ശുഷ്‌കമായിരുന്നു. ഏതോ ഒരു ഇസ്‌ലാമിക പ്രസിദ്ധീകരണത്തില് താരിഖ് റമദാനെ കുറിച്ച് വായിച്ചത് പെട്ടെന്ന് ഓര്‍മ വന്നു. വായിച്ചതിന് ശേഷം കെട്ടിവെച്ച പഴയ പ്രസിദ്ധീകരണങ്ങള് പൊടിതട്ടിയെടുത്ത് പരതി. അവസാനം അത് കണ്ടെത്തി. താരിഖ് റമദാനെക്കുറിച്ച് ലേഖനങ്ങള് അച്ചടിച്ചുവന്ന പ്രബോധനത്തിന്റെ രണ്ട് ലക്കങ്ങള് (വാള്യം 68, ലക്കം 28,29) അദ്ദേഹത്തിന് നല്‍കി. ഒരു അന്വേഷിയുടെ വൈജ്ഞാനിക ദാഹത്തിന് അല്‍പം ആശ്വാസം വന്നത് പോലെ തോന്നി. പിന്നീട് ഒരിക്കല് കണ്ടപ്പോള് അന്ന് ഞാന് നല്‍കിയ പ്രബോധനത്തിലൂടെയും അത് വെച്ച് ഇന്റര്‍നെറ്റില് പരതിയതിലൂടെയും വായനയും അന്വേഷണവും മുന്നോട്ടുകൊണ്ടുപോകാന് ഏറെ സഹായകമായി എന്നദ്ദേഹം പറഞ്ഞപ്പോള്, ഒരു നല്ല അന്വേഷകനെ രൂപപ്പെടുത്തിയതില് പ്രബോധനം വഹിച്ച പങ്ക് ഏറെ സന്തോഷം നല്‍കി.\nകേരളത്തിലിറങ്ങുന്ന ഇസ്‌ലാമിക പ്രസിദ്ധീകരണങ്ങളുടെ നിലവാരം ചിലപ്പോഴൊക്കെ വളരെ താഴ്ന്നുപോകുന്നു എന്ന പരാതി വളരെ വ്യാപകമാണ്. ചര്‍ച്ചകള് പലതും പലപ്പോഴും അപ്രസക്തമാവുന്നു. ഈ സന്ദര്‍ഭത്തിലാണ്, അന്താരാഷ്ട്രീയവും കാലിക പ്രസക്തവും അടിയന്തര ചിന്ത പതിയേണ്ടതുമായ വിഷയങ്ങള് പ്രബോധനത്തിലൂടെ ഇതള് വിരിയുന്നത്. പലപ്പോഴും ഒരു പ്രാധാന്യമില്ലാത്തതും ജനങ്ങളുടെ ധിഷണക്ക് സാക്ഷ്യമാകാത്തതുമായ വിഷയങ്ങള് പ്രസിദ്ധീകരണങ്ങളുടെ ധാരാളം പേജുകള് കവര്‍ന്നെടുക്കുമ്പോള് സമുദായത്തെയും സമൂഹത്തെയും ബാധിക്കുന്ന അടിസ്ഥാന വിഷയങ്ങളാണ് പ്രബോധനം വായനക്കാരുമായി പങ്കുവെക്കുന്നത്. പരസ്പരം വിമര്‍ശിക്കാന് മാത്രം അക്ഷരങ്ങളെ പലരും ഉപയോഗപ്പെടുത്തുമ്പോള് ആരോഗ്യകരമായ ചര്‍ച്ചകളും ബുദ്ധിപരവും സദുദ്ദേശ്യപരവുമായ വിമര്‍ശനങ്ങളും കൊണ്ട് പ്രബോധനത്തിന്റെ പേജുകള് സമ്പുഷ്ടമാകുന്നു. നിഷ്പക്ഷമായി ചിന്തിക്കുകയും മുന്‍ധാരണകള് മാറ്റിവെച്ച് ഇസ്‌ലാമിനെ പഠിക്കാന് ശ്രമിക്കുകയും ചെയ്യുന്ന അമുസ്‌ലിം വായനക്കാര് ഏറ്റവും കൂടുതല് ശ്രദ്ധിക്കുകയും വായിക്കുകയും ചെയ്യുന്ന മലയാള ഇസ്‌ലാമിക പ്രസിദ്ധീകരണം പ്രബോധനം ആകുന്നത്, അത് ഉയര്‍ത്തിപ്പിടിക്കുന്ന മൂല്യങ്ങളുടെയും കൈകാര്യം ചെയ്യുന്ന വിഷയങ്ങളുടെയും പ്രസക്തിയും ഉന്നത നിലവാരവും കൊണ്ടാണ്.\nഅന്താരാഷ്ട്ര ഇസ്‌ലാമിക പണ്ഡിതര്, ചിന്തകര്, പത്രപ്രവര്‍ത്തകര്, മനുഷ്യാവകാശ പോരാട്ടങ്ങള്‍ക്ക് നേതൃത്വം നല്‍കുന്നവര്, സാമൂഹിക സാംസ്‌കാരിക രംഗത്തെ പ്രമുഖര്....അങ്ങനെ നീണ്ടുപോകുന്നു പ്രബോധനം പരിചയപ്പെടുത്തിയവര്. ഫലസ്ത്വീന് ഉള്‍പ്പെടെയുള്ള നാടുകളില് അരങ്ങേറുന്ന ക്രൂരതകള്, ഇന്ത്യയിലെ വ്യാജ ഏറ്റുമുട്ടല് നാടകങ്ങള്, ആസാം-മ്യാന്മര് പോലുള്ള വംശീയ കലാപങ്ങള്, അന്താരാഷ്ട്ര ഇസ്‌ലാമിക പ്രസ്ഥാനങ്ങളും നവോത്ഥാന ചലനങ്ങളും, പോരാട്ടത്തിന്റെ കഥകള് ഇവയെല്ലാം പ്രബോധനം വഴി ഒരു ശരാശരി മലയാളി വായനക്കാരിലെത്തുന്നു.\nവിശുദ്ധ ഖുര്‍ആനും ഹദീസും പഠിക്കുന്ന സത്യസന്ധനായ അന്വേഷകന് ഖുര്‍ആനെക്കുറിച്ചും ഹദീസിനെക്കുറിച്ചും പഠിക്കാന് ആവശ്യമായ അടിസ്ഥാന കാര്യങ്ങള് ഉള്‍പ്പെടുത്തി 2002-ല് പ്രസിദ്ധീകരിച്ച ഖുര്‍ആന് പതിപ്പും 2011-ല് പ്രസിദ്ധീകരിച്ച ഹദീസ് പതിപ്പും വിജ്ഞാന കുതുകികളുടെ ദാഹം ശമിപ്പിക്കുന്ന വിഭവങ്ങളാണെന്നതില് സംശയമില്ല.\nഇമാം ഗസ്സാലിയെക്കുറിച്ച് വിദ്യാര്‍ഥി ജീവിത കാലത്ത് കേട്ടതും അറിഞ്ഞതും 'സൂഫിയായ എഴുത്തുകാരന്' എന്നതായിരുന്നു. പരിചയപ്പെട്ട അദ്ദേഹത്തിന്റെ ഗ്രന്ഥങ്ങള് വളരെ കുറച്ചും. എന്നാല്, പ്രബോധനത്തിന്റെ 'ഗസ്സാലി' വിശേഷാല് പതിപ്പ് പുതിയ ഒരു അനുഭവമായിരുന്നു. കേട്ട് തഴമ്പിച്ച പരമ്പരാഗത ഗസ്സാലി സങ്കല്‍പങ്ങളില് നിന്നും വിലയിരുത്തലുകളില് നിന്നും ചിന്തയെ വിശാലമായ ഒരു ഗസ്സാലിയന് പ്രപഞ്ചത്തിലേക്ക് കൊണ്ടുപോയത് ഒരത്ഭുതമായിരുന്നു. ഗ്രീക്ക് തത്ത്വശാസ്ത്രത്തിന്റെ എല്ലാ വൈരുധ്യങ്ങളും ബലഹീനതകളും ഇസ്‌ലാമിക തത്ത്വചിന്തകളുടെ അടിസ്ഥാനത്തില് മാറ്റിപ്പണിത തത്ത്വശാസ്ത്രജ്ഞനായ ഇമാം ഗസ്സാലിയെയും തര്‍ക്ക വിതര്‍ക്കങ്ങള്‍ക്ക് നിന്ന് കൊടുക്കാതെ സത്യസന്ധവും സ്വതന്ത്രവുമായ ചിന്താ ലോകത്തേക്ക് മാനവ സമൂഹത്തെ ക്ഷണിച്ച സ്വതന്ത്ര ചിന്തകനായ ഒരു ഗസ്സാലിയെയും മനസ്സിലാക്കിയത് പ്രസ്തുത പതിപ്പിലൂടെയായിരുന്നു.\nസൂഫിയായ, ഗ്രന്ഥകാരനായ ഇമാം ഗസ്സാലിയെ നേരത്തെ പരിചയമുണ്ടായിരുന്നു. എന്നല്ല അതേ പരിചയമുണ്ടായിരുന്നുള്ളൂ. എന്നാല്, അതിനപ്പുറം പടിഞ്ഞാറന് ചിന്താധാരയെ അത്ഭുതപ്പെടുത്തിയ നവോത്ഥാന നായകനും സാമ്പത്തിക ശാസ്ത്രജ്ഞനും രാഷ്ട്രമീമാംസകനും മനഃശാസ്ത്രജ്ഞനും ദാര്‍ശനികനുമായ ഒരു ഇമാം ഗസ്സാലിയെ പരിചയപ്പെട്ടതും അടുത്തറിഞ്ഞതും ഗസ്സാലി വിശേഷാല് പതിപ്പിലൂടെയായിരുന്നു.\nഇന്ന് ലോകത്ത് ഏറ്റവും കൂടുതല് ചര്‍ച്ച ചെയ്യപ്പെടുന്ന വിഷയങ്ങളില് ഒന്നാണ് അറബ് വസന്തവും അനന്തര ഫലങ്ങളും. ഇവ്വിഷയകമായി വായിക്കുന്നവര്‍ക്ക് ലഭിക്കുന്നത് പത്ര മാഗസിനുകളിലെ ലേഖനങ്ങളും പിന്നെ ഇന്റര്‍നെറ്റില് നിന്ന് ലഭിക്കുന്ന വിവരങ്ങളും മാത്രം. എന്നാല്, അറബ് വസന്തത്തിന്റെ അണിയറ ശില്‍പികള്, അവരെ പല രീതിയില് സഹായിച്ചവര്, അടുത്തു നിന്നും ദൂരെ നിന്നും അതിനെ നോക്കിക്കണ്ടവര്, ആഴത്തില് പഠനം നടത്തിയവര്, പത്രപ്രവര്‍ത്തകര്, രാഷ്ട്രീയ നിരീക്ഷകര് തുടങ്ങി വിവിധ തുറകളില്‍പെട്ട അന്‍പതോളം പ്രഗത്ഭരെ അണിനിരത്തി പ്രബോധനം തയാറാക്കിയ അറബ് വസന്തം സ്‌പെഷല് (ഉയിര്‍പ്പ്) വിരുന്ന് അതിഗംഭീരമായിരുന്നു. ഒരു പക്ഷേ ഇസ്‌ലാമിക ലോകത്ത് തന്നെ ഇത്തരം ഒരു ഉദ്യമവും വിലയിരുത്തലും ആദ്യമായിട്ടായിരിക്കും. ഇന്റര്‍നെറ്റ് വിപ്ലവമെന്നും 'തീവ്ര ചിന്തകള് ഉള്‍ക്കൊള്ളുന്ന മത രാഷ്ട്രവാദത്തിന്റെ വിജയ'മെന്നും ഒക്കെ വിശേഷിപ്പിച്ച് അറബ് വസന്തത്തിന്റെ വില കുറച്ച് കാണാന് ശ്രമങ്ങള് നടന്നുകൊണ്ടിരിക്കുമ്പോള്, അതിനെ സൂക്ഷ്മവും നിഷ്പക്ഷവും സത്യസന്ധവുമായി പ്രബോധനം അവതരിപ്പിച്ചപ്പോള് മുല്ലപ്പൂ വിപ്ലവത്തെക്കുറിച്ച് നല്ല ഒരു വായനാ അനുഭവമാണ് പകര്‍ന്നു കിട്ടിയത്.\nവിശുദ്ധ ഖുര്‍ആന് മലയാളത്തില് ഏകദേശം ഇരുപതോളം പരിഭാഷകളും വിശദീകരണങ്ങളും ഇറങ്ങിയിട്ടുണ്ട്. നീട്ടിയും പരത്തിയും ചുരുക്കിയും ബ്രാക്കറ്റുകള് കൊണ്ട് നിറച്ചും പലരും വിശുദ്ധ ഗ്രന്ഥത്തെ പരിഭാഷപ്പെടുത്തി. സംക്ഷിപ്ത പരിഭാഷകളില് എടുത്ത് പറയേണ്ടത് ഖുര്‍ആന് ഭാഷ്യവും മുട്ടാണിശ്ശേരില് കോയാ കുട്ടി മൗലവിയുടെ പരിഭാഷയുമാണ്. വിശദീകരണ ഗ്രന്ഥങ്ങളില് ഏറെ ശ്രദ്ധിക്കപ്പെട്ടത് മൗലാനാ മൗദൂദിയുടെ തഫ്ഹീമുല് ഖുര്‍ആനും സയ്യിദ് ഖുത്വ്ബിന്റെ ഫീ ളിലാലില് ഖുര്‍ആനുമാണ്. ആദ്യത്തേത് പ്രാസ്ഥാനികവും രണ്ടാമത്തേത് ഖുര്‍ആന്റെ അറബി ഭാഷാ സാഹിത്യ ശൈലിയെ മുന്‍നിര്‍ത്തിയുള്ള ഒരു ആസ്വാദനവുമാണ്. എന്നാല് വിശുദ്ധ ഖുര്‍ആന്റെ വിശദീകരണ പഠനം ആഗ്രഹിക്കുന്ന ഒരു മലയാളി വായനക്കാരന് ഏറ്റവും ഉപകാരപ്രദവും ആനന്ദകരവുമാണ് പ്രബോധനത്തിലെ 'ഖുര്‍ആന് ബോധനം' എന്ന പംക്തി. ലളിതമായ ഭാഷാ ശൈലി, വിവിധ അഭിപ്രായങ്ങളില് നിന്ന് പ്രബലമായത് എടുത്ത് പറയല്, മനസ്സില് ആഴ്ന്നിറങ്ങുന്ന അവതരണം, അതീവ സൂക്ഷ്മത, അറബി ഭാഷ വിശദീകരണം, വീണ്ടും വീണ്ടും ഖുര്‍ആന് വായിക്കാനുള്ള പ്രചോദനം എന്നിവ കൊണ്ട് കഴിഞ്ഞ ഒന്നര പതിറ്റാണ്ടായി 'ഖുര്‍ആന് ബോധനം' വായനക്കാരെ വിരുന്നൂട്ടിക്കൊണ്ടിരിക്കുന്നു. ലോകത്തുള്ള ഖുര്‍ആന് വിശദീകരണ ഗ്രന്ഥങ്ങളുടെ ആകത്തുക എന്ന് വേണമെങ്കില് പ്രസ്തുത പംക്തിയെ വിശേഷിപ്പിക്കാം.\nനിരപരാധിയായ അബ്ദുന്നാസിര് മഅ്ദനിയെക്കുറിച്ചും അദ്ദേഹം നേരിട്ടുകൊണ്ടിരിക്കുന്ന കഠിനമായ മനുഷ്യാവകാശ ലംഘനങ്ങളെക്കുറിച്ചും ഒരു പക്ഷേ ഏറ്റവും കൂടുതല് ചര്‍ച്ച നടത്തുകയും, അദ്ദേഹത്തിന്റെ കേസുമായി ബന്ധപ്പെട്ട നിഗൂഢതകള് കത്തുകളിലൂടെയും ചര്‍ച്ചയിലൂടെയും പുറത്തുകൊണ്ടുവരാന് ഏറ്റവും കൂടുതല് പേജുകള് മാറ്റിവെക്കുകയും ചെയ്ത കേരളത്തിലെ ഇസ്‌ലാമിക പ്രസിദ്ധീകരണം പ്രബോധനമായിരിക്കും.\nദക്ഷിണ കേരളത്തിലെ ഇസ്‌ലാമിക ചലനങ്ങളെക്കുറിച്ച് വസ്തുനിഷ്ഠമായ അന്വേഷണം നടത്തി, വിസ്മരിക്കപ്പെടുകയോ വിസ്മരിക്കുകയോ ചെയ്തതിന്റെ പേരില് എഴുതപ്പെടാതെ പോയ ചരിത്ര സത്യങ്ങള് വെളിച്ചത്ത് കൊണ്ടുവന്ന ഒരേയൊരു പ്രസിദ്ധീകരണവും പ്രബോധനം തന്നെയാണ്. സത്യസന്ധമായ അക്ഷരങ്ങള് കൊണ്ട് പോരാട്ടത്തിന്റെയും സംസ്‌കാരത്തിന്റെയും വിജ്ഞാന വെളിച്ചത്തിന്റെയും മാര്‍ഗത്തില് മുന്നേറുന്ന പ്രബോധനത്തിന് എല്ലാ ആശംസകളും!


ഏഴാം വയസില് മരിജുവാന ഉപയോഗിക്കുന്ന കുട്ടികള്! - Hrudayavayal\nഏഴാം വയസില് മരിജുവാന ഉപയോഗിക്കുന്ന കുട്ടികള്!\nBy administrator on September 30, 2016, 10:12 am Comments Off on ഏഴാം വയസില് മരിജുവാന ഉപയോഗിക്കുന്ന കുട്ടികള്!\nമെഡിലിന്: കൊളംബിയായിലെ മെഡിലിനില് മദ്യവും മയക്കുമരുന്നും ഉപയോഗിക്കുന്ന കുട്ടികളുടെ എണ്ണം പെരുകുന്നു. ഏറ്റവും പുതിയ റിപ്പോര്‍ട്ട് അനുസരിച്ച് ഏഴു വയസുമുതല് ഇവിടെയുള്ള കുട്ടികള് മദ്യത്തിനും മയക്കുമരുന്നിനും അടിമകളായിത്തീരുന്നു.\nഅടുത്തകാലത്ത് മെന്റല് ഹെല്‍ത്ത് കെയര് ആന്റ് ഇന്റിഗ്രല് റിഹാബിലിറ്റേഷന് സെന്ററില് എത്തിയത് പതിനഞ്ച് വയസില് താഴെയുളള കുട്ടികളായിരുന്നു. ഏഴു വയസുമുതല് അവര് മയക്കുമരുന്ന് ഉപയോഗിച്ചു തുടങ്ങിയവരായിരുന്നു. പല ഹോസ്പിറ്റലുകളിലും ഇത്തരം കേസുകള് റിപ്പോര്‍ട്ട് ചെയ്യപ്പെട്ടിട്ടുണ്ട്.\nകൊക്കെയ്ന് ആണ് മയക്കുമരുന്ന് ഉപയോഗത്തില് ഏറ്റവും മുമ്പന്തിയിലുള്ളത്. രണ്ടാം സ്ഥാനത്ത് മരിജുവാനയാണ്. മാതാപിതാക്കളുടെയും മുതിര്‍ന്നവരുടെയും വിദ്യാഭ്യാസമില്ലായ്മയും അറിവില്ലായ്മയുമാണ് ഒരു പരിധി വരെ ഇതിന് കാരണമാകുന്നതെന്ന് വിദഗ്ധര് നിരീക്ഷിക്കുന്നു.\nഏഴാം വയസില് മരിജുവാന ഉപയോഗിക്കുന്ന കുട്ടികള്! added by administrator on September 30, 2016, Time: 10:12 am


ഡബ്ള്യൂ.സി.സിയെ തള്ളാതെ തള്ളി മോഹന്‍ലാല്\nഡബ്ള്യൂ.സി.സിയുമായി ചര്‍ച്ചക്ക് തയ്യാറാണെന്ന് പറഞ്ഞുവെങ്കിലും കൂട്ടായ്മയുടെ ആവശ്യങ്ങളെയും നിലപാടുകളെയും പൂര്‍ണ്ണമായി നിരാകരിക്കുകയായിരുന്നു മോഹന്‍ലാല്\n09 Jul, 2018 at 09:04 AM\nഡബ്ള്യൂ.സി.സിയുമായി ചര്‍ച്ചക്ക് തയ്യാറാണെന്ന് പറഞ്ഞുവെങ്കിലും കൂട്ടായ്മയുടെ ആവശ്യങ്ങളെയും നിലപാടുകളെയും പൂര്‍ണ്ണമായി നിരാകരിക്കുകയായിരുന്നു മോഹന്‍ലാല്.\nസംഘടനയില് പുരുഷ മേധാവിത്വം എന്ന് പറയുന്നത് ഇല്ലായെന്നായിരുന്നു ലാല് പത്രസമ്മേളനത്തില് പറഞ്ഞത്. വളരെ കുറച്ച് പേര് മാത്രം അംഗങ്ങളായുള്ള സംഘടനയാണ് അമ്മ. ഇന്ത്യയില് തന്നെ ഇത്തരമൊരു സംഘടന അപൂര്‍വ്വമായിരിക്കും. മറ്റ് ഭാഷകളിലെ സിനിമാക്കാര് നിങ്ങള് ഇതെങ്ങിനെ കൊണ്ടുപോകുന്നുവെന്ന് അതിശയത്തോടെ ചോദിക്കാറുണ്ട്. വളരെ സുതാര്യമായ സംഘടനയാണ് അമ്മ. വ്യക്തിപരമായ കാര്യങ്ങള് പോലും ഞങ്ങള് പങ്കുവയ്ക്കാറുണ്ട്. അവിടെ പുരുഷ മേധാവിത്വമുണ്ടെന്ന് പറയുന്നതിനോട് യോജിപ്പില്ലാ എന്നായിരുന്നു ലാലിന്റെ വാദം.\nതന്റെ അവസരങ്ങള് ദിലീപ് ഇല്ലാതാക്കുന്നുവെന്ന് കാണിച്ച് അക്രമണത്തിനിരയായ നടി അമ്മയ്ക്ക് പരാതി നല്‍കിയിരുന്നുവെന്ന വാദത്തെയും ലാല് നിഷേധിക്കുകയാണുണ്ടായത്. അങ്ങിനെയൊരു പരാതി രേഖാമൂലം ലഭിച്ചിട്ടില്ലെന്നും കിട്ടിയിരുന്നെങ്കില് നടപടി എടുക്കുമായിരുന്നുവെന്നും മോഹന്‍ലാല് പറഞ്ഞു. അമ്മയുടെ സ്കിറ്റ് ഒരിക്കലും ആരെയും അധിക്ഷേപിക്കാന് ഉദ്ദേശിച്ചിട്ടുള്ളതായിരുന്നില്ല. അത് സ്ത്രീകള് തന്നെ തയ്യാറാക്കിയ സ്കിറ്റാണ്. എന്തെങ്കിലും പ്രശ്നമുണ്ടായിരുന്നെങ്കില് അത് അന്ന് പറയുന്നതിന് പകരം ഇത്തരമൊരു സന്ദര്‍ഭമുണ്ടായപ്പോള് പറഞ്ഞത് ശരിയല്ല. ഡബ്ള്യൂ.സി.സിയിലെ കുട്ടികളും അമ്മയുടെ പരിപാടിയില് പങ്കെടുത്തിരുന്നു.\nഎന്തെങ്കിലും പ്രശ്നമുണ്ടെങ്കില് അത് സംഘടനയിലാണ് പറയേണ്ടത്. അല്ലാതെ പുറത്തു പറഞ്ഞിട്ട് കാര്യമില്ല. ഡബ്ല്യൂ.സി.സിയിലുള്ള കുട്ടികള് അമ്മയിലുള്ളവരാണ്. അവര്‍ക്ക് വേണമെങ്കില് സംഘടനയിലേക്ക് മത്സരിക്കാമായിരുന്നു. നോമിനേഷന് കൊടുക്കുന്നതില് തടഞ്ഞുവെന്ന് പറയുന്നത് ശരിയല്ല. അങ്ങിനെയുണ്ടായിട്ടുണ്ടെങ്കില് പാര്‍വ്വതിക്ക് പറയാമായിരുന്നു. ഇപ്പോഴും അവര്‍ക്ക് പറയാം. ദിലീപിനെ തിരിച്ചെടുക്കുന്ന കാര്യത്തില് പ്രതിഷേധിക്കുന്ന ആളുകള് പോലും ഒന്നും പറഞ്ഞില്ല. അവര്‍ക്ക് വേണമെങ്കില് പറയാമായിരുന്നു.\nനാല് പേര് അമ്മയില് നിന്നു രാജി വച്ചെങ്കിലും രണ്ട് പേരുടെ രാജിക്കത്ത് മാത്രമാണ് തനിക്ക് കിട്ടിയിട്ടുള്ളതന്നായിരുന്നു മാധ്യമപ്രവര്‍ത്തകരുടെ ചോദ്യത്തിന് ലാലിന്റെ മറുപടി. രാജി വച്ചവര് തിരിച്ചുവന്നാല് സ്വീകരിക്കുമോ എന്ന കാര്യവും ജനറല് ബോഡിയില് ചര്‍ച്ച ചെയ്യേണ്ടി വരും. ഇഷ്ടമുള്ളപ്പോള് രാജി വയ്ക്കുക, പിന്നെ തിരിച്ചുകയറുക എന്നതല്ലല്ലോ രീതിയെന്നും ലാല് പറഞ്ഞു.


ലോസ് ഗ്വാര്‍ഡിയോളയുടെ നൃത്തപരിപാടി ഈ മാസം 28ന് - Middle East Chandrika Qatar\nലോസ് ഗ്വാര്‍ഡിയോളയുടെ നൃത്തപരിപാടി ഈ മാസം 28ന്\nby Web Desk August 20, 2019, 7:11 am0Votes\nദോഹ: ലോകത്തിലെ പ്രമുഖ നൃത്ത ദ്വയങ്ങളുടെ പരിപാടി മാര്‍ച്ച് 28ന് ഖത്തറില്. മാര്‍സെലോ ഗ്വാര്‍ഡിയോള, ജ്യോര്‍ജിയ മാര്‍ഷിയോറി എന്നിവരുള്‍പ്പെടുന്ന ലോസ് ഗ്വാര്‍ഡിയോളയാണ് ദോഹയില് പരിപാടി അവതരിപ്പിക്കുന്നത്. ഇത് മൂന്നാം തവണയാണ് ലോസ് ഗ്വാര്‍ഡിയോള ഖത്തറിലെത്തുന്നത്.\nകത്താറ ഡ്രാമാ തിയറ്ററില് ആഗസ്റ്റ് 28ന് വൈകിട്ട് എട്ട് മണിക്കാണ് പ്രദര്‍ശനം. കത്താറ കള്‍ച്ചറല് വില്ലേജിന്റെയും അര്‍ജന്റീന എംബസിയുടെയും സഹകരണത്തോടെ ടാങ്കോ പാഷനാണ് പരിപാടിക്ക് നേതൃത്വം നല്‍കുന്നത്. അര്‍ജന്റീന, ഉറുഗ്വെ രാജ്യങ്ങളുമായി ബന്ധപ്പെട്ട് കിടക്കുന്ന ടാങ്കോ നൃത്തം യുനെസ്‌കോയുടെ പട്ടികയിലിടം നേടിയതാണ്.\nഒപ്പം ലോകത്തിലെ ഏറ്റവും സ്വാധീനമുള്ളതും ജനപ്രിയവുമായ നൃത്തമായാണ് വിശേഷിപ്പിക്കപ്പെടുന്നത്. മൂകാഭിനയത്തിലൂടെയും നൃത്തത്തിലൂടെയും കഥകളവതരിപ്പിക്കുന്നതാണ് ലോസ് ഗ്വാര്‍ഡിയോളയുടെ രീതി. ടാങ്കോ നൃത്തം സംബന്ധിച്ച് കൂടുതല് മനസ്സിലാക്കുന്നതിനും നൃത്തത്തിന്റെ സൗന്ദര്യവും സംസ്‌കാരവും അറിയാന് ഈ ഷോ സഹായകമാകും.\nഖത്തറില് പരിപാടി വീക്ഷിക്കുന്നതിന് വിദേശികള് ഉള്‍പ്പടെ നിരവധിപേര് എത്തിച്ചേരുമെന്നാണ് പ്രതീക്ഷിക്കുന്നതെന്ന് ടാങ്കോ പാഷന് ദോഹ സ്ഥാപകന് അനില്‍കുമാര് പറഞ്ഞു. അര്‍ജന്റീന, ബ്രസീല്, ചിലി, ഡെന്‍മാര്‍ക്ക്, ഇംഗ്ലണ്ട്, ഫ്രാന്‍സ്, ഇറ്റലി, ഖത്തര്, റഷ്യ, സ്ലോവേനിയ, സ്‌പെയിന്, സ്വിറ്റ്‌സര്‍ലന്‍ഡ് എന്നിവിടങ്ങളില് ഇതിന് മുമ്പ് ലോസ് ഗ്വാര്‍ഡിയോള പരിപാടികളവതരിപ്പിച്ചിട്ടുണ്ട്. കത്താറയിലെ പരിപാടിക്ക് 250, 350 റിയാലാണ് ടിക്കറ്റ് നിരക്ക്. ക്യൂ ടിക്കറ്റ്‌സില് ടിക്കറ്റ് ലഭ്യമാണ്.\nPrevious article പൊതുസ്ഥലങ്ങളില് അല്‍ശമാല് മുനിസിപ്പാലിറ്റിയുടെ ശുചിത്വ കാമ്പയിന്\nNext article സുഡാന് ഭരണഘടനാരേഖ ഒപ്പുവക്കല് ചടങ്ങില് ഖത്തര് പങ്കെടുത്തു\nപൊതുസ്ഥലങ്ങളില് അല്‍ശമാല് മുനിസിപ്പാലിറ്റിയുടെ ശുചിത്വ കാമ്പയിന്\nസുഡാന് ഭരണഘടനാരേഖ ഒപ്പുവക്കല് ചടങ്ങില് ഖത്തര് പങ്കെടുത്തു


നഴ്‌സിങ് സമരത്തില് ഇടപെട്ടില്ലെന്ന ആരോപണം തെറ്റ് : ഉമ്മന്‍ചാണ്ടി\nമൊബൈല് ഫോണ് നല്‍കിയാല് ഭക്ഷണത്തിന് 5% ഡിസ്‌കൗണ്ട്\nFriday 17th August 2012 11:49am\nതിരുവനന്തപുരം: കോതമംഗലം മാര് ബസേലിയസ് ആശുപത്രിയിലെ നഴ്‌സുമാരുടെ സമരം ഒത്തുതീര്‍പ്പാക്കാന് താന് നേരത്തേ ഇടപെട്ടിരുന്നു എന്ന് മുഖ്യമന്ത്രി ഉമ്മന് ചാണ്ടി.\nപ്രശ്‌നത്തില് താന് പറഞ്ഞ കാര്യങ്ങളാണ് അംഗീകരിച്ചിരിക്കുന്നത്. ഇക്കാര്യത്തില് പ്രതിപക്ഷ നേതാവ് വി.എസ്.അച്യുതാനന്ദനുമായി ചര്‍ച്ച നടത്തിയിരുന്നു എന്നും ഉമ്മന് ചാണ്ടി പറഞ്ഞു.\nനഴ്‌സുമാര് സമരം തുടങ്ങി ഏതാനും മണിക്കൂറുകള്‍ക്കുള്ളില് തന്നെ പ്രശ്‌നത്തില് ഇടപെട്ടതാണ്. നഴ്‌സുമാരുടെ പ്രശ്‌നം പരിഹരിക്കാനായി ആശുപത്രി അധികൃതരുമായി സംസാരിക്കുകയും ചെയ്തു. അതിന് ശേഷം അവര് സമരം മതിയാക്കി ടെറസിന് മുകളില് നിന്നും താഴെ വന്നതാണ്. എന്നാല് പിന്നീട് ചില കാരണങ്ങള് കൊണ്ട് വീണ്ടും സമരം ആരംഭിക്കുകായിരുന്നെന്നും ഉമ്മന് ചാണ്ടി പറഞ്ഞു.\nമുഖ്യമന്ത്രിക്ക് തിരുമേനിമാരെ ഭയമാണെന്നും അദ്ദേഹം സമുദായം നോക്കിയാണ് കോതമംഗലം പ്രശ്‌നത്തില് ഇടപെട്ടതെന്നും പ്രതിപക്ഷ നേതാവ് കുറ്റപ്പെടുത്തിയതിന് പിന്നാലെയാണ് മുഖ്യമന്ത്രിയുടെ പ്രതികരണം.\nMar Baselios Hospital


ജി.എസ്.ടി വിഹിതം നൽകി വ്യാപാരി- വ്യവസായ മേഖല സംരക്ഷിക്കണം:എ.കെ.സി .ജി .ഡി .എ - Mangalam News Online\nPosted On: October 8, 2020 1:02 am IST\nജി.എസ്.ടി വിഹിതം നൽകി വ്യാപാരി- വ്യവസായ മേഖല സംരക്ഷിക്കണം:എ.കെ.സി .ജി .ഡി .എ\nകോഴിക്കോട് >>> കോവിഡ് പശ്താല ത്തിൽ പല വേളകളിലായി വ്യാപാര – വ്യവസായ സ്ഥാപനങ്ങൾ അടച്ചിടു ന്നത് മൂലം മേഖലയിലെ ജീവനക്കാ രെയും ,തൊഴിലാളികളേയും സംരക്ഷി ക്കുന്നതിന് 2020 ജനുവരി , ഫ്രെബുവ രി മാസങ്ങളിൽ അടച്ച കേന്ദ്ര – സം സ്ഥാന ജി.എസ്.ടി തുക തിരിച്ച് നൽകി ആശ്വാസം നൽകാൻ ശുപാർശ ചെയ്യ ണമെന്ന് ആൾ കേരള കൺസ്യൂമർ ഗുഡ്സ് ഡിസ്ട്രിബ്യൂട്ടേഴ്സ് അസോ സിയേഷൻ പ്രസിഡൻ്റ് ഷെവലിയാർ സി.ഇ .ചാക്കുണ്ണി ബുധനാഴ്ച ചേർന്ന ജി.എസ്.ടി ഫെസിലിറ്റേഷൻ ഓൺ ലൈൻ മീറ്റിങ്ങിൽ അഭ്യർത്ഥിച്ചു.\nതിങ്കളാഴ്ച കേന്ദ്ര നഷ്ടപരിഹാര തുക 915 കോടി കേരളത്തിന് ലഭിച്ച സാഹ ചര്യത്തിൽ ഐ.ജി.എസ്.ടി 832 കോടി രൂപ അടുത്ത ദിവസം ലഭിക്കുന്നതിനാ ൽ സംസ്ഥാന വിഹിതം എത്രയും പെ ട്ടെന്ന് ചെറുകിട- ഇടത്തരം വ്യാപാരി കർക്ക് എത്തിക്കണമെന്ന് ആവശ്യ പ്പെട്ടു.\nനിരന്തരം സ്ഥാപനങ്ങൾ അടക്കുന്നത് മൂലം ഈ മേഖലയുടെ ആശ്വാസത്തി നും ,സർക്കാരിന് നികുതി വരുമാന ത്തിനും കർശന നിബന്ധനങ്ങൾ പാലി ച്ച് സ്ഥാപനങ്ങൾ തുറന്ന് പ്രവർത്തി ക്കാൻ സർക്കാരിൽ ജി.എസ്.ടി കമ്മറ്റി സമ്മർദ്ദം ചെലുത്തുവാൻ യോഗം ആ വശ്യമുന്നയിച്ചു.\nകുടിശ്ശിക നികുതി പിരിക്കുന്നതിനുള്ള ഉൽസാഹം വർഷങ്ങളായി തിരിച്ച് കൊടുക്കാത്ത റീ ഫണ്ടുകൾ തിരിച്ച് നൽകാൻ ജി.എസ്.ടി വകുപ്പ് തയ്യാറാകണമെന്ന് ആവശ്യപ്പെട്ടു.\nടാർജറ്റി ൻ്റ് പേരിൽ യഥാർത്ഥ ഇ.വെ ബിൽ പ്രകാരം അയ്ക്കുന്ന ചരക്കു കൾ തടഞ്ഞ് പിഴ ചുമത്തുന്ന നടപടി ഒഴിവാക്കണമെന്ന് അഭ്യർത്ഥിച്ചു.\nജി.എസ്.ടി ജോയിൻ്റ് കമ്മീഷണറുടെ പരിധിയിൽ വരുന്ന കാര്യങ്ങൾ പരിഹരിക്കാമെന്നും , മറ്റാവശ്യങ്ങൾ സംസ്ഥാന സർക്കാരിൻ്റേയും ,ജി എസ് ടി കൗൺസിലേൻ്റയും യോഗത്തിൽ പരിഗണിക്കാമെന്ന് യോഗം നിയന്ത്രിച്ച ജോയിൻ്റ് കമ്മീഷണർ മറുപടി നൽകി. വിവിധ വകുപ്പ് മേധാവികളും ,സംഘട ന പ്രതിനിധികളും യോഗത്തിൽ പങ്കെ ടുത്തു.\n“സർക്കാർ ഒപ്പ മുണ്ട്”വാഹവും സ്ഥാപനവും അ ണു മുക്തമാക്കാം


ദുരിതാശ്വാസ നിധിയിലേക്ക് സംഭാവന നല്‍കരുതെന്ന് പറഞ്ഞ സംഘപരിവാറുകാരന് മറുപടിയുമായി വീട്ടമ്മ | Kerala | Deshabhimani | Monday Aug 20, 2018\nദുരിതാശ്വാസ നിധിയിലേക്ക് സംഭാവന നല്‍കരുതെന്ന് പറഞ്ഞ സംഘപരിവാറുകാരന് മറുപടിയുമായി വീട്ടമ്മ\nകൊച്ചി > പ്രളയക്കെടുതി അനുഭവിക്കുന്ന കേരളത്തെ സഹായിക്കാനായുള്ള മുഖ്യമന്ത്രിയുടെ ദുരിതാശ്വാസ നിധിയിലേക്ക് സാമ്പത്തിക സഹായം നല്‍കരുതെന്ന് ആഹ്വാനം ചെയ്ത സംഘപരിവാര് പ്രമുഖനും ബിജെപി സോഷ്യല്‍മീഡിയ കോര്‍ഡിനേറ്ററുമായ സുരേഷ് കൊച്ചാട്ടിലിന് മറുപടിയുമായി വീട്ടമ്മ. ആലുവ കമ്പനിപ്പടി സ്വദേശിനി ബീനയാണ് സംഘപരിവാര് കുപ്രചരണങ്ങള്‍ക്ക് വസ്തുതകള് നിരത്തി മറുപടി പറയുന്നത്.\nസാമ്പത്തികമായി മുന്നോക്കം നില്‍ക്കുന്നവരെയാണ് പ്രളയം ബാധിച്ചതെന്നും ഇവരെ സഹായിക്കേണ്ട കാര്യമില്ല, അതിനാല് ആരും മുഖ്യമന്ത്രിയുടെ ദുരിതാശ്വാസനിധിയിലേക്ക് സംഭാവന നല്‍കേണ്ട കാര്യമില്ലെന്നുമായിരുന്നു സുരേഷിന്റെ വാദം. സുരേഷിന്റെ പ്രസ്താവന രാഷ്ട്രീയലക്ഷ്യം വെച്ചുള്ളതാണെന്ന് ബീന പറയുന്നു. മുഖ്യമന്ത്രിയുടെ ദുരിതാശ്വാസ നിധിയിലേക്ക് പണം അയക്കാനുള്ള നടപടി ക്രമങ്ങള് വളരെ സുതാര്യമാണ്. സര്‍ക്കാര് സംവിധാനത്തിന് കീഴിലുള്ള അക്കൗണ്ട് ആയതിനാല് ഇതിലേക്ക് വന്നതിന്റേയും ചെലവഴിച്ചതിന്റേയും കണക്കുകള് പരസ്യപ്പെടുത്തും. അതിനാല് അക്കൗണ്ടിന്റെ വിശ്വാസ്യതയില് സംശയിക്കേണ്ട കാര്യമില്ല. എന്നാല് സുരേഷ് പറയുന്ന പോലെ സേവാ ഭാരതിക്ക് സംഭാവന നല്‍കിയാല് സ്വകാര്യ സംഘടനയുടെ അക്കൗണ്ട് ആയതിനാല് ഇതിന്റെ കണക്കുകള് ലഭ്യമാകണമെന്നില്ല. അതിലൂടെ കൈമാറ്റം ചെയ്യപ്പെടുന്ന പണത്തെകുറിച്ച് ഒരു വിവരവും ലഭിച്ചുകൊള്ളണമെന്നില്ലെന്നും ബീന പറയുന്നു.\nകേരളത്തിലെ പ്രളയം ബാധിച്ചത് പണക്കാരെയാണെന്നായിരുന്നു സുരേഷിന്റെ മറ്റൊരു വാദം. എന്നാല് ഇയാള് പറഞ്ഞത് ശുദ്ധഅസംബന്ധമാണെന്ന് ബീന പറയുന്നു. പ്രളയം വന്ന മേഖലയില് ഒന്നോ രണ്ടോ പ്ലാന്റേഴ്‌സ് ഉണ്ടായിരിക്കാം എന്നത് വസ്തുതയാണ്. എന്നാല് അവരുടെ തോട്ടങ്ങളില് പണിയെടുക്കുന്ന ആയിരക്കണക്കിന് തൊഴിലാളികളേയും പ്രളയം ബാധിച്ചിട്ടുണ്ടെന്ന് ബീന ഓര്‍മിപ്പിക്കുന്നു.\nആലുവയ്ക്കടുത്ത് പ്രവര്‍ത്തിക്കുന്ന ദുരിതാശ്വാസ ക്യാമ്പുകളില് നേരിട്ട് പോയി ദുരിതാശ്വാസ പ്രവര്‍ത്തനങ്ങളില് പങ്കെടുക്കുന്ന കാര്യവും ബീന പുറത്ത് വിട്ട ശബ്ദ സന്ദേശത്തില് പറയുന്നുണ്ട്.\nസന്ദേശം ഇവിടെ കേള്‍ക്കാം:


കട്ടപ്പനയിലെ ഋത്വിക് റോഷന്, ഷൂട്ടിങ് ആഗസ്റ്റ് 17ന് ആരംഭിക്കും | Kattapanayile Hrithik Roshan To Start Rolling On August 17! - Malayalam Filmibeat\n» കട്ടപ്പനയിലെ ഋത്വിക് റോഷന്, ഷൂട്ടിങ് ആഗസ്റ്റ് 17ന് ആരംഭിക്കും\nകട്ടപ്പനയിലെ ഋത്വിക് റോഷന്, ഷൂട്ടിങ് ആഗസ്റ്റ് 17ന് ആരംഭിക്കും\nUpdated: Monday, August 8, 2016, 15:26 [IST]\nഅമര് അക്ബര് അന്തോണിയുടെ വിജയ ശേഷം നാദിര്‍ഷ സംവിധാനം ചെയ്യുന്ന കട്ടപ്പനയിലെ ഋത്വിക് റോഷന്. ചിത്രത്തിന്റെ ഷൂട്ടിങ് ആഗസ്റ്റ് 17ന് ആരംഭിക്കും. ബിബിന് ജോര്‍ജും വിഷ്ണു ഉണ്ണികൃഷ്ണനും ചേര്‍ന്നാണ് ചിത്രത്തിന്റെ തിരക്കഥ ഒരുക്കുന്നത്.\nപൃഥ്വിരാജ് ചിത്രത്തില് നായകനാകുമെന്നാണ് മുമ്പ് പറഞ്ഞിരുന്നത്. എന്നാല് പൃഥ്വിരാജ് അല്ല, ചിത്രത്തിന്റെ തിരക്കഥാകൃത്തുക്കളിലൊരാളായ വിഷ്ണു ഉണ്ണികൃഷ്ണനാണ് ചിത്രത്തിലെ നായക വേഷം അവതരിപ്പിക്കുക.\nശ്യാംദത്താണ് ചിത്രത്തിന്റെ ക്യാമറ കൈകാര്യം ചെയ്യുന്നത്. സുജിത്ത് വാസുദേവ് ഛായാഗ്രാഹണം നിര്‍വ്വഹിക്കുമെന്നായിരുന്നു നേരത്ത പറഞ്ഞിരുന്നത്. സിദ്ദിഖ്, സലിം കുമാര്, കലാഭവന് ഷാജോണ് എന്നിവരാണ് ചിത്രത്തിലെ മറ്റ് പ്രധാന കഥാപാത്രങ്ങളെ അവതരിപ്പിക്കുക.\nദിലീപും ഡോ. സക്കറിയ തോമസും ചേര്‍ന്നാണ് ചിത്രം നിര്‍മിക്കുന്നത്. ചിത്രം ഒരു കോമഡി എന്റടെയ്‌നറാകുമെന്നാണ് കേള്‍ക്കുന്നത്. തൊടുപുഴയാണ് ചിത്രത്തിന്റെ പ്രധാന ലൊക്കേഷന്.\nRead more about: malayalam film malayalam cinema malayalam movie news kattapanayile hrithvik roshan nadirsha vishnu unnikrishnan മലയാളം സിനിമ കട്ടപ്പനയിലെ ഋത്വിക് റോഷന് നാദിര്‍ഷ വിഷ്ണു ഉണ്ണികൃഷ്ണന്


കുടുംബശ്രീ വയനാട് ജില്ലാ കലോത്സവം: കണിയാമ്പറ്റക്ക് കിരീടം; നിമിത കലാതിലകം | kudumbasree wayand district fest; kaniyambatta wins the tittle - Malayalam Oneindia\n11 min ago ഫാത്തിമ ലത്തീഫിന്റെ മരണം: മദ്രാസ് ഐഐടി ഡയറക്ടറെ ചോദ്യം ചെയ്യും, ഗവർണർക്ക് പരാതിയുമായി കുടുംബം\nകുടുംബശ്രീ വയനാട് ജില്ലാ കലോത്സവം: കണിയാമ്പറ്റക്ക് കിരീടം; നിമിത കലാതിലകം\nUpdated: Sun, Apr 29, 2018, 12:43 [IST]\nകല്‍പ്പറ്റ: കുടുംബശ്രീ ഇരുപതാം വാര്‍ഷികാഘോഷത്തിന്റെ ഭാഗമായി നടത്തിയ ജില്ലാ തല കലോത്സവത്തില് കണിയാമ്പറ്റ സി.ഡി.എസ് ഓവറോള് കിരീടം. 63 പോയിന്റോടെയാണ് കണിയാമ്പറ്റ ഒന്നാമതായത്. പനമരം, വെള്ളമുണ്ട എന്നീ സി.ഡി.എസുകള് യഥാക്രമം രണ്ട് മൂന്ന് സ്ഥാനം കരസ്ഥമാക്കി. ബ്ലോക്ക് തല മത്സരങ്ങളില് നിന്നും വിജയിച്ച് വന്ന കലാകാരുടെ പ്രകടനം ആവേശ്വോജ്ജ്വലമായിരുന്നു. ഇഞ്ചോടിഞ്ച് പോരാട്ടത്തിനൊടുവില് 63 പോയിന്റോടെയാണ് കണിയാമ്പറ്റ കിരീടം നേടിയത്. രണ്ടാം സ്ഥാനം നേടിയ പനമരത്തിന് 55 പോയിന്റും , മൂന്നാം സ്ഥാനക്കാരായ വെള്ളമുണ്ടക്ക് 53 പോയിന്റും ലഭിച്ചു.\nകലോത്സവത്തില് അവതരിപ്പിച്ച നാടകങ്ങള് ശ്രദ്ധേയമായിരുന്നു. മുഖമൂടികള് എന്ന നാടകം അവതരിപ്പിച്ച് പനമരം സി.ഡി.എസ് ഒന്നാം സ്ഥാനം നേടി. ഇതേ നാടകത്തിലെ അഭിനയത്തിന് ബിന്ദു മികച്ച നടിയായി. രണ്ടാം സ്ഥാനം നെന്‍മേനിയും കണിയാമ്പറ്റയും പങ്കിട്ടു. സംഗീത വിഭാഗത്തില് നടന്ന എല്ലാ മത്സരങ്ങളും മികച്ച നിലവാരം പുലര്‍ത്തി. എല്ലാ ഇനങ്ങളിലും ജൂനിയര് - സീനിയര് വിഭാഗങ്ങളിലാണ് മത്സരം നടത്തിയത്. മെയ് 4, 5,6തിയതികളിലായി മലപ്പുറം എടപ്പാള് വച്ചാണ് സംസ്ഥാനതല കലോത്സവം നടക്കുന്നത്. ജില്ലാ തലത്തില് ഒന്നാം സ്ഥാനം ലഭിച്ചവര്‍ക്കാണ് സംസ്ഥാന തതത്തില് പങ്കെടുക്കാനാവുക. ഇവര്‍ക്കായുള്ള പരിശീലനങ്ങള് ജില്ലാ മിഷന്റെ നേതൃത്വത്തില് നടന്നു വരികയാണ്.\nസമാപന സമ്മേളനത്തില് വിജയികള്‍ക്കുള്ള സമ്മാനം കുടുംബശ്രീ ജില്ലാ മിഷന് കോഡിനേറ്റര് പി.സാജിത വിതരണം ചെയ്തു. ജില്ലാ തല കലോത്സവത്തില് പനമരം സി.ഡി.എസ്സിലെ എന്.കെ.നിമിത (22) കലാതിലകമായി. പനമരം ഏച്ചോം സ്വദേശിയാണ്. പങ്കെടുത്ത വ്യക്തിഗത - ഗ്രൂപ്പ് ഇനങ്ങളിലെല്ലാം മികച്ച പ്രകടനം കാഴ്ച്ച വെച്ചാണ് നിമിത കലാതിലക പട്ടത്തിന് അര്‍ഹയായത്.\nകവിത പാരായണം, നാടോടിനൃത്തം, നാടന്‍പാട്ട് എന്നീ ഇനത്തില് ഒന്നാം സ്ഥാനവും മാപ്പിളപ്പാട്ട് , ഗ്രൂപ്പ് സോങ് എന്നീ ഇനങ്ങളില് രണ്ടാം സ്ഥാനവും നേടിയാണ് നിമിത മികച്ച നേട്ടം കൈവരിച്ചത്. ബിരുദധാരിയായ നിമിത പി.എസ്.സി പരിശീലനത്തിലാണ്. മാനന്തവാടി താലൂക്ക് തല കലോത്സവത്തിലും നിമിത കലാതിലകമായിരുന്നു. മെയ് 4, 5,6തിയതികളില് മലപ്പുറത്ത് നടക്കുന്ന സംസ്ഥാന കലോത്സവത്തിന് പങ്കെടുക്കാനുള്ള തയ്യാറെടുപ്പിലാണിപ്പോള് നിമിത. ചന്ദ്രശേഖരന്, മാലതി എന്നിവരാണ് മാതാപിതാക്കള്.\n1 : കുടുംബശ്രീ ജില്ലാ കലോത്സവത്തിലെ കലാതിലകമായി തിരഞ്ഞെടുത്ത എന്.കെ.നിമിത\n2 : ജില്ലാ കലോത്സവത്തില് ഓവറോള് കിരീടം നേടിയ കണിയാമ്പറ്റ ടീം\nwayanad kudumbasree festival വയനാട് കുടുംബശ്രീ\nkudumbasree wayand district fest; kaniyambatta wins the tittle


പ്രതിദിനം അഞ്ചു കോടി രൂപ: ഇന്ത്യയിലെ വിലപിടിച്ച പരസ്യതാരമായി വിരാട് കോഹ്‌ലി\nSat Nov 17 2018 17:22:05 GMT+0530 (IST)\nNarada Desk| Updated On: 2017-03-31 03:15:31.0 | Location : ന്യു ഡൽഹി\nപ്രതിദിനം രണ്ടര ലക്ഷം മുതല് നാലു ലക്ഷം വരെയായിരുന്നു അദ്ദേഹത്തിന്റെ മുമ്പത്തെ നിരക്ക്. പെപ്‌സികോയുമായുള്ള കരാര് പുതുക്കാനിരിക്കേയാണ് പ്രതിഫലത്തില് വന് കുതിപ്പ്.\nപരസ്യത്തില് അഭിനയിക്കുന്നതിന് ഏറ്റവും കൂടുതല് പ്രതിഫലം വാങ്ങുന്ന താരമായി ഇന്ത്യന് ക്രിക്കറ്റ് ക്യാപ്റ്റന് വിരാട് കോഹ്‌ലി. പ്രതിദിനം അഞ്ചു കോടി രൂപയാണ് കോഹ്‌ലിയുടെ പുതിയ നിരക്ക്. ലോകത്തിലെ തന്നെ ഏറ്റവും കൂടുതല് പ്രതിഫലം വാങ്ങുന്ന കായികതാരങ്ങളുടെ പട്ടികയിലേയ്ക്ക് ഉയര്‍ന്നു കോഹ്‌ലി.\nപ്രതിദിനം രണ്ടര ലക്ഷം മുതല് നാലു ലക്ഷം രൂപ വരെയായിരുന്നു അദ്ദേഹത്തിന്റെ മുമ്പത്തെ നിരക്ക്. പെപ്‌സികോയുമായുള്ള കരാര് പുതുക്കാനിരിക്കേയാണ് പ്രതിഫലത്തില് വന് കുതിപ്പ്. പെപ്‌സി ഉല്‍പന്നങ്ങള് ആരോഗ്യപ്രശ്‌നങ്ങള് ഉണ്ടാക്കുമെന്ന കാര്യം പരിഗണിച്ച് പെപ്‌സിയുമായുള്ള കരാര് പുതുക്കുന്ന കാര്യം തീരുമാനം ആയിട്ടില്ലെന്ന് അറിയുന്നു. എന്നാല് പ്രതിഫലത്തില് വര്‍ദ്ധന ഉണ്ടായ കാര്യം സ്ഥിരീകരിച്ചിട്ടുണ്ട്.\nമുന് ഇന്ത്യന് ക്രിക്കറ്റ് ടീം ക്യാപ്റ്റന് എം എസ് ധോണി വാങ്ങിയിരുന്ന പ്രതിഫലത്തേക്കാള് കൂടുതലാണ് കോഹ്‌ലിയുടെ പുതിയ നിരക്ക്. ബോളിവുഡ് താരങ്ങളായ രണ്‍വീര് സിംങ്, രണ്‍ബീര് കപൂര് എന്നിവരേക്കാള് വില കൂടിയ താരമാണ് കോഹ്‌ലി ഇപ്പോള്.\nസാധാരണ കമ്പനികള് താരങ്ങളുമായി കരാറിലെത്തുന്നത് വര്‍ഷത്തില് രണ്ടോ മൂന്നോ ദിവസം എന്ന കണക്കിലാണ്. പരസ്യങ്ങളില് അഭിനയിക്കാനും പരിപാടികളില് പങ്കെടുക്കാനും മാധ്യമങ്ങളുമായി സംസാരിക്കുന്നതിനുമെല്ലാമായിട്ടാണ് അത്. അപ്പോള് ഒരു വര്‍ഷത്തില് പരസ്യത്തില് അഭിനയിക്കുന്നതിന് ഇരുപതു കോടി രൂപ വരെയായിരിക്കും കോഹ്‌ലിയുടെ വരുമാനം.


ഭാരതപ്പുഴയിൽ ജലനിരപ്പു താഴ്ന്നു; പലായനം ചെയ്ത ആളുകൾ വീടുകളിലേക്കു മടങ്ങി | Palakkad News | പാലക്കാട് ജില്ലാ വാർത്തകൾ | District News | Malayalam Regional News | Chuttuvattom Malayala Manorama | ചുറ്റുവട്ടം മലയാള മനോരമ\nഭാരതപ്പുഴയിൽ ജലനിരപ്പു താഴ്ന്നു; പലായനം ചെയ്ത ആളുകൾ വീടുകളിലേക്കു മടങ്ങി\nതൃത്താല വെള്ളിയാങ്കല്ല് റഗുലേറ്ററിന്റെ ഇരുപത്തിരണ്ടാമത്തെ ഷട്ടർ ശക്തമായ കുത്തൊഴുക്കിൽ ഒലിച്ചു പോയ നിലയിൽ.\nതിരുമിറ്റക്കോട്∙ മഴ തുടരുന്നു. ദുരിതവും. തിരുമിറ്റക്കോട്, നാഗലശ്ശേരി മേഖലകളിൽ മഴയുടെ ശക്തി കുറഞ്ഞെങ്കിലും മഴ തുടരുന്നതിനാൽ പല ഗ്രാമീണ റോഡുകളും ഇപ്പോഴും വെള്ളത്തിൽ. തിരുമിറ്റക്കോട്ട് കൊടലൂർക്കാവ്, ചെറുകാട് മേഖലകളിലെ വെള്ളം ഇപ്പോഴും ഇറങ്ങിയിട്ടില്ല. ചെറുകാട് ദേശം ഒറ്റപ്പെട്ട അവസ്ഥയിലാണ്. ഇരിങ്കൂറ്റൂർ എളവള്ളി സ്കൂൾ, രായമംഗലം അങ്കണവാടി എന്നിവിടങ്ങളിൽ പ്രവർത്തിച്ചിരുന്ന ക്യാംപുകളിലെ കുടുംബങ്ങൾ വീടുകളിലേക്കു മടങ്ങി.\nസംസ്ഥാനപാതയിൽ തിരുമിറ്റക്കോട് ഒരു കിലോമീറ്റർ ദൂരം നിറഞ്ഞുനിന്നിരുന്ന വെള്ളം ഇന്നലെ ഉച്ചയോടെ ഇറങ്ങി. തിരുമിറ്റക്കോട്–പട്ടാമ്പി റിങ് റോഡിലും ഗതാഗതം പുനഃസ്ഥാപിച്ചു. റവന്യു, പൊലീസ്, മറ്റ് ഉദ്യോഗസ്ഥർ എന്നിവർക്കൊപ്പം നാട്ടുകാരും ദുരിതാശ്വാസത്തിനു മുന്നിട്ടിറങ്ങി. വടക്കേ വെള്ളടിക്കുന്ന് ഉൾപ്പെടെ ചില ഒറ്റപ്പെട്ട സ്ഥലങ്ങളി‍ൽ വൈദ്യുത ബന്ധം തകരാറിലായി3ദിവസം പിന്നിടുമ്പോഴും പരിഹരിക്കാനാകാത്തതു പ്രതിഷേധത്തിനിടയാക്കി.\nതൃത്താല ∙ ഭാരതപ്പുഴയിൽ ജലനിരപ്പു താഴ്ന്നതോടെ പലായനം ചെയ്ത ആളുകൾ വീടുകളിലേക്കു മടങ്ങിത്തുടങ്ങി. ശനിയാഴ്ച ഉച്ചയോടെ വെള്ളം ഇറങ്ങിത്തുടങ്ങിയിരുന്നു. ഇന്നലെ മഴ കുറവായത് ആശ്വാസമായി. ഭാരതപ്പുഴയിൽ രണ്ടര മീറ്ററാണ് ഇന്നലത്തെ ജലനിരപ്പ്. തൃത്താല, വി.കെ. കടവ്, ഉള്ളനൂർ, ഞാങ്ങാട്ടിരി, പട്ടിത്തറ എന്നിവിടങ്ങളിൽ വെള്ളം കയറിയ ഭൂരിഭാഗം വീടുകളിൽ നിന്നു വെള്ളം ഇറങ്ങി. വീട്ടുകാരും സന്നദ്ധ പ്രവർത്തകരും ചേർന്നു വീടുകൾ വൃത്തിയാക്കി. തൃത്താല ഗവ.ആശുപത്രി ഭാഗത്ത് വെള്ളക്കെട്ട് ഒഴിവാകാത്തതു രോഗികൾക്കു ദുരിതമായി. വെള്ളിയാങ്കല്ല് റഗുലേറ്ററിന്റെ ഷട്ടറുകൾ നന്നാക്കാത്തതിൽ പ്രതിഷേധിച്ച് തൃത്താല ഹൈസ്കൂളിനു സമീപമുള്ള വീട്ടുകാർ ജലസേചന ഉദ്യോഗസ്ഥരെ തടഞ്ഞു പ്രതിഷേധിച്ചു.\nകുമരനല്ലൂർ ∙ മഴ വിട്ടുനിന്നതോടെ ആനക്കര പഞ്ചായത്തിലെ വിവിധ പ്രദേശങ്ങളിൽ ജല നിരപ്പു താഴ്ന്നു തുടങ്ങി. പലയിടത്തും വൈദ്യുതി വിതരണം പുനഃസ്ഥാപിച്ചു. ആനക്കര കുമ്പിടി റോഡ് ഉൾപ്പെടെ പല സ്ഥലത്തും റോഡിൽ നിന്നു പൂർണമായി വെള്ളമിറങ്ങിയിട്ടില്ല. ആനക്കര, പട്ടിപ്പാറ ക്യാംപുകളിൽ 78 കുടുംബങ്ങളിലെ 230 പേരാണു നേരത്തേ ഉണ്ടായിരുന്നത്. പലരും ഇന്നലെ വീടുകളിലേക്കു തിരിച്ചു പോയി ശുചീകരണത്തിരക്കിലാണ്. ഇന്നലെ വൈകിട്ട് കൂടല്ലൂർ കൂമാൻ തോട് പാലത്തിനു സമീപം പ്രധാന പാതയുടെ വശം ഇടിഞ്ഞുതാഴ്ന്നതു വാഹനയാത്ര ആശങ്കയിലാക്കുന്നുണ്ട്. ഇവിടെ നാട്ടുകാർ താൽക്കാലിക മുന്നറിയിപ്പ് ഒരുക്കിയിട്ടുണ്ട്. ആനക്കര മേഖലയിലെ ഒട്ടേറെ വീടുകളുടെ ചുറ്റുമതിലും പ്രളയത്തിൽ തകർന്നിട്ടുണ്ട്.


പ്രിയദര്‍ശന് ചിത്രങ്ങള് കോപ്പിയടി!!! വെറുതെ അങ്ങ് കോപ്പിയടിച്ചതല്ല... ഇത് കഥ വേറെ... | Priyadarshan's reply to those who say his films are copied ones - Malayalam Filmibeat\n» പ്രിയദര്‍ശന് ചിത്രങ്ങള് കോപ്പിയടി!!! വെറുതെ അങ്ങ് കോപ്പിയടിച്ചതല്ല... ഇത് കഥ വേറെ...\nപ്രിയദര്‍ശന് ചിത്രങ്ങള് കോപ്പിയടി!!! വെറുതെ അങ്ങ് കോപ്പിയടിച്ചതല്ല... ഇത് കഥ വേറെ...\nPublished: Tuesday, May 30, 2017, 17:00 [IST]\nമലയാള സിനിമയില് സൂപ്പര് ഹിറ്റുകള് ഒരുക്കിയ സംവിധായകനാണ് പ്രിയദര്‍ശന്. മോഹന്‍ലാല് പ്രിയദര്‍ശന് കൂട്ടുകെട്ടില് നിരവധി സൂപ്പര് ഹിറ്റുകളും ഇറങ്ങിയിട്ടുണ്ട്. എന്നാല് പണ്ട തിയറ്ററുകളെ ഇളക്കി മറിച്ച പ്രിയദര്‍ശന് ചിത്രങ്ങളെല്ലാം മറ്റ് ഭാഷകളില് നിന്നും കോപ്പിയടിച്ചതാണെന്ന് ആരോപണങ്ങള് ഉയര്‍ന്നിരുന്നു.\n1984 മോഹന്‍ലാലിനെ നായകനാക്കി പൂച്ചക്കൊരു മൂക്കുത്തി എന്ന ചിത്രത്തിലൂടെ സംവിധായകനായി അരങ്ങേറിയ പ്രിയദര്‍ശന് കോമഡി ചിത്രങ്ങളിലൂടെ പ്രേക്ഷകര്‍ക്ക് പ്രിയങ്കരനായ സംവിധായകനായി മാറുകയായിരുന്നു. പ്രിയന്റെ ഹിറ്റ് ചിത്രങ്ങളെല്ലാം കോപ്പിയടി വിവാദത്തില് പെട്ടിരുന്നു.\nപ്രിയദര്‍ശന് ചിത്രങ്ങളില് 90 ശതമാനത്തോളവും റീമേക്ക് അല്ലെങ്കില് കോപ്പിയിടി ആയിരുന്നുവെന്നാണ് പ്രിയനെതിരെ ഉയരുന്ന ആരോപണങ്ങള്. എന്നാല് ഇതിനെല്ലാം നല്‍കാന് വ്യക്തമായ മറുപടി പ്രിയദര്‍ശന്റെ കയ്യിലുണ്ട്. കൗമുദി ചാനലിന് നല്‍കിയ അഭിമുഖത്തിലാണ് പ്രിയദര്‍ന് ഇക്കാര്യങ്ങള് വ്യക്തമാക്കിയത്.\nസിനിമ കണ്ട് സിനിമ പഠിച്ചു\nസിനിമകള് കണ്ടാണ് സിനിമ പഠിച്ചതെന്നാണ് പ്രിയദര്‍ശന് പറയുന്നത്. അതുകൊണ്ടു തന്നെ ആദ്യകാല സിനിമകളില് കണ്ട സിനിമകളുടെ സ്വാധീനം ഉണ്ടിയാരുന്നു. പിന്നീട് അത് പതുക്കെ മാറ്റാന് സാധിച്ചെന്നും പ്രിയദര്‍ശന് പറയുന്നു.\nഅതേ പോലെ പകര്‍ത്തിയിട്ടില്ല\nചില ചിത്രങ്ങള്‍ക്ക് പാശ്ചാത്യ സിനിമകളിലെ ആശയം സ്വീകരിച്ചിട്ടുണ്ടെങ്കിലും അതൊരിക്കും അതുപോലെ പകര്‍ത്തിയിട്ടില്ലെന്ന് പ്രിയന് പറയുന്നു. ആ കഥയെ കേരളത്തിലെ പ്രേക്ഷകര്‍ക്ക് ഉള്‍ക്കൊള്ളാന് സാധിക്കുന്ന തരത്തിലേക്ക് പശ്ചാത്തലത്തെ ഉടച്ച് വാര്‍ത്തായിരുന്നു അവതരിപ്പിച്ചിരുന്നത്.\nഇതേ പേരിലുള്ള ഫ്രഞ്ച് ചിത്രമാണ് മോഹന്‍ലാലും മുകേഷും മത്സരിച്ച് അഭിനയിച്ച ബോയിംങ്ങ് ബോയിംങ്ങ്. ഇക്കാര്യം താന് പല സ്ഥലത്തും പറഞ്ഞിട്ടുണ്ട്. ഫ്രഞ്ച് ചിത്രം ഒരു സെക്‌സ് കോമഡി വിഭാഗത്തില് പെടുന്ന ചിത്രമായിരുന്നു. എന്നാല് ചിത്രത്തെ മലയാളിത്തിലേക്ക് കൊണ്ടുവന്നപ്പോള് തെല്ലും അശ്ലീലം ഉണ്ടായിരുന്നില്ല.\nപിന്നീട് മാറ്റം വന്നു\nആദ്യകാലത്തെ തന്റെ ചിത്രങ്ങളില് ഇത്തരത്തിലുള്ള പ്രചോദനങ്ങളും മറ്റും ഉണ്ടായിരുന്നു. എന്നാല് പിന്നീട് അതിന്് മാറ്റം വന്ന് പൂര്‍ണമായും സ്വന്തം എന്ന് അവകാശപ്പെടാന് സാധിക്കുന്ന ചിത്രങ്ങളിലേക്ക് എത്തി. കാലാപനിയും കാഞ്ചീവരുവും അത്തരത്തിലുള്ള ചിത്രങ്ങള്‍ക്ക് ഉദാഹരണമാണെന്നും പ്രിയദര്‍ശന് പറഞ്ഞു.\nഇപ്പോഴും തന്റെ ചിത്രങ്ങള്‍ക്ക് നേരെ കോപ്പിയടി ആരോപണം ഉയരാറുണ്ട്. കഴിഞ്ഞ വര്‍ഷം തിയറ്ററിലെത്തി വന്‍ഹിറ്റായി മാറിയ ഒപ്പം പോലും ഇത്തരം ആരോപണത്തില് ഉള്‍പ്പെട്ടിരുന്നു. ഗോവിന്ദന് എന്ന വ്യക്തയുടെ കഥയില് നിന്നും വികസിച്ച് വന്നതാണ് ഒപ്പം. അതിന് ബ്ലൈന്‍ഡ് എന്ന കൊറിയന് സിനിമ, സൈലന്‍സ് ഓഫ് ദി ലാമ്പ് തുടങ്ങിയ ചിത്രങ്ങളുടെയെല്ലാം കോപ്പിയാണെന്ന് ആരോപണം ഉന്നയിച്ചിരുന്നു.\nഇത്തരത്തിലുള്ള കോപ്പിയടി ആരോപണം നേരിടാത്തവരില്ലെന്ന് പ്രിയന് പറയുന്നു. എംടി വാസുദേവനന് നായര്, അടൂര് ഗോപാലകൃഷ്ണന് തുടങ്ങിയവര് പോലും ഇത്തരം ആരോപണത്തിന്റെ നിഴലില് വന്നിരുന്നു. ഷേക്‌സ്പിയറിനെതിരേയും ഇതേ ആരോപണം ഉണ്ടായിരുന്നു. മാര്‍ലോവിന്റെ രചനകള് ഷേക്‌സ്പിയര് കോപ്പിയടിക്കുകയായിരുന്നെന്നായിരുന്നു ആക്ഷേപം.\nRead more about: malayalam film malayalam cinema malayalam movie malayalam priyadarshan മലയാളം സിനിമ പ്രിയദര്‍ശന്\nPriyadarshan's reply to those who say his films are copied ones. All those just influences says Priyan.


മീനാക്ഷിയുമായി വല്ലാത്തൊരു ആത്മബന്ധമുണ്ട്, സ്ഥിരം വിളിക്കാറുണ്ടെന്ന് നമിത -Meenakshi dileep namitha pramod friendship\nമീനാക്ഷിയുമൊത്തുള്ള സൗഹൃദനിമിഷങ്ങളും ചിത്രങ്ങളും നമിത സമൂഹമാധ്യമങ്ങളിലൂടെ ആരാധകരുമായി പങ്കുവയ്ക്കാറുണ്ട്\nUpdated: May 24, 2021 8:03:57 am\nസോഷ്യൽ മീഡിയയ്ക്ക് പ്രിയങ്കരിയാണ് ദിലീപിന്റെയും മഞ്ജു വാര്യരുടെയും മകൾ മീനാക്ഷി. താരപുത്രിയുമായി ബന്ധപ്പെട്ട വാർത്തകളെല്ലാം സോഷ്യൽ ലോകത്ത് പെട്ടെന്ന് വൈറലാവാറുണ്ട്. മീനാക്ഷിയുടെ അടുത്ത സുഹൃത്തുക്കളിലൊരാണ് നമിത പ്രമോദ്. ദിലീപിന്റെ അടുത്ത സുഹൃത്തായ നാദിർഷായുടെ മകളുടെ വിവാഹത്തിന് ഇരുവരും ഒന്നിച്ച് എത്തിയപ്പോഴാണ് മീനാക്ഷിയും നമിതയും തമ്മിൽ വളരെ അടുത്ത സൗഹൃദത്തിലാണെന്ന് പലർക്കും മനസിലായത്.\nമീനാക്ഷിയുമായുളള സൗഹൃദത്തെക്കുറിച്ച് കേരള കൗമുദിക്ക് നൽകിയ അഭിമുഖത്തിലും നമിത പറഞ്ഞിട്ടുണ്ട്. ”മീനാക്ഷിയായാലും ആയിഷയായാലും (നാദിർഷായുടെ മകൾ ) സ്വന്തം ഫാമിലി പോലെയാണ്. സ്ഥിരം വിളിക്കാറുണ്ട്. മിക്കവാറും കാണാറുണ്ട്. ഞങ്ങൾ തമ്മിൽ വല്ലാത്തൊരു ആത്മബന്ധമുണ്ട്.”\nമീനാക്ഷിയുമൊത്തുള്ള സൗഹൃദനിമിഷങ്ങളും ചിത്രങ്ങളും നമിത സമൂഹമാധ്യമങ്ങളിലൂടെ ആരാധകരുമായി പങ്കുവയ്ക്കാറുണ്ട്. രാജ്യാന്തര വനിതാദിനത്തോട് അനുബന്ധിച്ച് തന്റെ ജീവിതത്തിലെ പ്രിയപ്പെട്ട കൂട്ടുകാരികളുടെ ചിത്രങ്ങൾ നമിത ഷെയർ ചെയ്തിരുന്നു. ഇക്കൂട്ടത്തിൽ മീനാക്ഷിയും ഉണ്ടായിരുന്നു.\nസോഷ്യൽ മീഡിയയിൽ മീനാക്ഷി അത്ര ആക്ടീവല്ല. വളരെ അപൂർവമായി മാത്രമേ മീനാക്ഷി തന്റെ ചിത്രങ്ങൾ സോഷ്യൽ മീഡിയയിൽ പങ്കുവയ്ക്കാറുളളൂ. അടുത്തിടെ തന്റെ പിറന്നാളിനു മുന്നോടിയായി ചുവന്ന ഗൗണിലുളള ഒരു ഫൊട്ടോ മീനാക്ഷി ഷെയർ ചെയ്തിരുന്നു.\nഅച്ഛനും അമ്മയും സിനിമാ താരങ്ങളാണെങ്കിലും മീനാക്ഷിക്ക് അഭിനയത്തിനോട് താൽപര്യമില്ല. ചെന്നൈയിൽ എംബിബിഎസിന് പഠിക്കുന്ന മീനാക്ഷി ഡോക്ടർ ആകാനുളള ഒരുക്കത്തിലാണ്.\nWeb Title: Meenakshi dileep namitha pramod friendship500680


എപ്പോഴും എഴുതാന് ഇരിക്കുമ്പോള് ഓര്‍ക്കുന്ന ഒരു കാര്യം ഉണ്ട്. എഴുതാന് തുടങ്ങുന്നതിനു മുന്പ് ഗുരുക്കന്മാരെ ഒന്നു സ്മരിക്കുക എന്ന കാര്യം. അത് കഴിഞ്ഞാല് പിന്നെ മുംബൈ നഗരത്തിലെ തിരക്ക് പിടിച്ച ഏതെങ്കിലും ഒരു റെയില്‍വേ സ്റെശഷനില് ട്രെയിന് ഇറങ്ങി ഓടുന്ന യാത്രക്കാരന്റെ അവസ്ഥയാണ്. ഒഴുക്കിന് അനുകൂലമായി ആണ് അന്നത്തെ ചിന്തകള് എങ്കില് കാര്യങ്ങള് പെട്ടെന്ന് എഴുതി തീരും. അല്ലെന്കിലോ ആ തിരക്കിനു എതിരെ നടന്നു നീങ്ങാന് ശ്രമിക്കുന്ന ഒരു വയസ്സന്റെ അവസ്ഥ ആയിരിക്കും ആ എഴുത്തിന്റെ ഗതി വേഗത്തിനും ലക്ഷ്യത്തിനും.\nകുട്ടികളുടെ കാര്യം ആണല്ലോ ഇവിടെ ഈയിടെ ആയി കടന്നു വന്നിരുന്നത്. ഇന്നും അവരില് നിന്നു തന്നെ തുടങ്ങാം. ഈ വരുന്ന മുപ്പതാം തിയതി നടത്താന് പോകുന്ന കുട്ടികളുടെ മല്‍സരത്തെ പറ്റി ഇടയ്ക്ക് ഇവിടെ എഴുതാറുണ്ടല്ലോ. അതിന്റെ പണിപുരയില് മുഴുകി നടക്കുന്ന ഈ സമയത്തു പല ആളുകളുമായും കാണുകയും സംസാരിക്കുകയും ചെയ്യുമ്പോള് ആ വിഷയം കടന്നു വരാറുണ്ട്. പല മാതാപിതാക്കളില് നിന്നും വ്യത്യസ്തമായ പ്രതികരണങ്ങള് ആണ് കിട്ടുന്നത്. ചിലത് കേള്‍ക്കുമ്പോള് എനിക്ക് തീര്ത്തും ആശ്ചര്യം തോന്നുന്നു. കാരണം, അവര്‍ക്കൊക്കെ തങ്ങളുടെ കുട്ടികള്ക്ക് എന്താണ് കഴിവുകള് ഉള്ളതെന്നോ എന്തിലാണ് വാസന ഉള്ളതെന്നോ ഒരു നിശ്ചയവും ഇല്ല. വേറെ ചിലര്ക്ക് – ഇതിനൊക്കെ സമയം എവിടെ എന്ന ചോദ്യവും. ബഹുജനം പല വിധം. എന്റെ ആത്മ ദൈര്യം കൈ വിടാതെ ഞാന് മുന്നോട്ടു പോകുന്നു.\nവേറെ ഒരു കാര്യം കണ്ടു വന്നത്, അടുത്ത് വരുന്ന അവധി ദിവസ്സം ആഘോഷിക്കാന് വേണ്ടി ഒരുക്കം കൂട്ടുന്ന ആവശ്യത്തിലും അധികം സാധനങ്ങള് വാങ്ങി കൂട്ടുന്ന ഒരു കൂട്ടം ആളുകളെ കുറിച്ചാണ്. ഏത് കമ്പോളങ്ങളില് ആയാലും മാന്ദ്യം മാത്രമേ ഇപ്പോള് കാണാന് ഉള്ളു. ബാങ്ക് ആയ ബാങ്ക് എല്ലാം പലിശ നിരക്ക് കൂട്ടാന് വേണ്ടി സന്ദര്‍ഭം കാത്തിരിക്കുന്നു. ചിലര് ഒക്കെ കൂട്ടുകയും ചെയ്തിട്ടുണ്ട്. ഒരു നിലയിലും വില സൂചിക കുറയാന് ഉള്ള സാദ്ധ്യതകള് ഒന്നും തന്നെ ഇല്ല. വെളിയില് കിടക്കുന്ന പാമ്പിനെ എടുത്തു തോളില് വയ്ക്കാതെ അതിനെ അതിന്റെ പാട്ടിനു വിട്ടു കൊണ്ടു സ്വസ്ഥതയും സമാധാനവും ശാന്തിയും ഉള്ള നാളുകള്‍ക്കു വേണ്ടി കാരുണ്യവാനായ ഈശ്വരനോട് പ്രാര്‍ത്ഥിച്ചു കൊണ്ടു,\nPosted on September 26, 2008 Updated on June 6, 2015\nBurj dubai Getting ready\nHey, We too follow safety rules\nA two branched coconut tree in Dubai\nPhoto Speaks – Sports in full swing during Ramadan\nFootball match in progress at Emirates Hotel Abu Dhabi\nVolley Ball match in progress at Kerala Social Centre Abu Dhabi\nറമദാന് ചിന്തകള് 24\nകുട്ടികളെ പറ്റി എത്ര പറഞ്ഞാലും എനിക്ക് മതി വരില്ല. കുട്ടികളുടെ ഭാവനയും ചിന്തയും എങ്ങനെ പോകുന്നു എവിടെയൊക്കെ സന്ച്ചരിക്കുന്നു എന്ന് നമ്മള് പലപ്പോഴും അറിയാറില്ല. അറിയാന് ശ്രമിക്കാരും ഇല്ല.\nഇന്നലെ നടന്ന ഒരു കാര്യം ഇവിടെ വിവരിക്കാം. ഇന്നലെ ഒരു സ്ഥാപനത്തിന്റെ ഉയര്ന്ന സ്ഥാനത്ത് ഇരിക്കുന്ന ഒരു ഉദ്യോഗസ്ഥനും ആയി ഒരു കൂടി കാഴ്ച ഉണ്ടായിരുന്നു ദുബായില് വച്ചു. വഴിയിലെ തിരക്ക് കാരണം, ഉദ്ദേശിച്ച സമയത്തിലും വൈകി ആണ് അവിടെ എത്തിചേരാന് സാധിച്ചത്. അദ്ധേഹത്തിന്റെ നിര്‍ബന്ധ പ്രകാരം അവരുടെ വീട്ടില് വച്ചായി ഞങ്ങളുടെ കൂടി കാഴ്ച. ഒരു തമിള് ബ്രാമണ കുടുംബം. നല്ല സ്വീകരണം, അങ്ങനെ ഞങ്ങള് കാര്യങ്ങളിലേക്ക് കടന്നു. സംസാരിച്ച കൂട്ടത്തില് എന്റെ സ്വകാര്യ കാര്യങ്ങളും ചര്‍ച്ചയില് വന്നപ്പോള് ഞാന് നടത്തുന്ന ടാലെന്റ്റ് ഷെയര് മല്സരത്തിന്റെയും വിഷയം കടന്നു വന്നു. അതിന്റെ ഒരു പരസ്യം ആയിട്ടുള്ള പേപ്പര് ഞാന് അദ്ധേഹത്തിനു വായിക്കാന് കൊടുത്തു. അത് വായിച്ചു ഞങ്ങള് മറ്റുള്ള കാര്യങ്ങള് ഗൌരവമായി ചര്ച്ച തുടര്‍ന്ന്. അപ്പോള് ആണ് അദ്ധേഹത്തിന്റെ കൊച്ചു മകള് ഡാന്‍സ് ക്ലാസ്സ് കഴിഞ്ഞു അങ്ങോട്ട് കയറി വന്നത്. കുറച്ചു നേരം അച്ഛന്റെ കൂടെ കളിച്ചു ആ കുട്ടി അവിടെ നിന്നു പോയി.\nകുറച്ചു കഴിഞ്ഞപ്പോള് ആ വീട്ടിനുള്ളില് നിന്നു ആ കുട്ടി വാശി പിടിക്കുന്നത് കണ്ടു. അമ്മയോട് പ്ലെയിന് പേപ്പര് ആവശ്യപ്പെട്ടിടുള്ള വാശിയാണ്. എങ്ങനെയോ എവിടെ നിന്നു ഒരു പേപ്പറും കണ്ടെത്തി ആ കുട്ടിയുടെ അച്ഛന്റെ അടുത്തേക്ക് കളര് പെന്‍സിലുകളും ആയി അവിടെ ഇരുന്നു വരയ്ക്കാന് തുടങ്ങി. ഒരു കയ്യില് ഞാന് അദ്ധേഹത്തിനു കൊടുത്ത ആ മല്‍സരത്തിന്റെ പേപ്പറും. ഞങ്ങളുടെ സംസാരം കഴിഞ്ഞപ്പോഴേക്കും അതില് ഒരു നല്ല പൂമ്പാറ്റയെ വരച്ചു വച്ചിരുന്നു ആ കുട്ടി. കൊച്ചു കുട്ടികള് എത്ര നിഷ്കളങ്കര്. അവരുടെ ലോകം എത്ര വലുതും.\nഈ റമദാന് മാസ്സത്തില് എല്ലാ കുട്ടികളുടെയും ഒരു നല്ല നാളെക്കായി ഈശ്വരന് അവസ്സരം ഉണ്ടാക്കാന് സാധിക്കണേ എന്ന് പ്രാര്‍ത്തിച്ചു കൊണ്ടു,


ബാംഗളൂരില് കൊല്ലപ്പെട്ട മലയാളി വൈദികന്റെ മൃതദേഹം ബുധനാഴ്ച നാട്ടിലെത്തിക്കും |\nTuesday, April 2, 2013 5:27 AM IST\nഏറ്റുമാനൂര്: ബാംഗളൂരില് അക്രമികള് കൊലപ്പെടുത്തിയ നിലയില് കണ്ടെത്തിയ ബാംഗളൂര് മല്ലേശ്വരം സെന്റ് പീറ്റേഴ്സ് പൊന്തിഫിക്കല് സെമിനാരി റെക്ടര് റവ. ഡോ. കെ.ജെ. തോമസിന്റെ (63) മൃതദേഹം ബുധനാഴ്ച വൈകുന്നേരം നാട്ടിലെത്തിക്കും. വെള്ളിയാഴ്ച ഉച്ചകഴിഞ്ഞു മൂന്നിന് ഏറ്റുമാനൂര് കൊടുവത്താനം സെന്റ് ജോസഫ്സ് ക്നാനായ കത്തോലിക്ക പള്ളിയില് മൃതദേഹം സംസ്കരിക്കും.\nനാളെ വൈകുന്നേരം നാട്ടിലെത്തിക്കുന്ന മൃതദേഹം മോര്‍ച്ചറിയില് സൂക്ഷിക്കും. വ്യാഴാഴ്ച വൈകുന്നേരമോ വെള്ളിയാഴ്ച രാവിലെയോ മാത്രമേ മൃതദേഹം വീട്ടിലെത്തിക്കുകയുള്ളു. ബാംഗളൂരിലേക്കു പോയ അടുത്തബന്ധുക്കള് തിരിച്ചെത്തിയശേഷം ഇന്നു വൈകുന്നേരമേ ഇക്കാര്യത്തില് തീരുമാനമുണ്ടാകൂ.\nഏറ്റുമാനൂര് വള്ളിക്കാട് പഴയംപള്ളില് കുടുംബാംഗമായ ഫാ. കെ.ജെ. തോമസ് ഊട്ടി രൂപതയ്ക്കുവേണ്ടിയാണു പൌരോഹിത്യം സ്വീകരിച്ചത്. മിഷണറി വൈദികനായ ഫാ. തോമസ് ജന്മനാടും മാതൃദേവാലയവുമായി എന്നും ഉറ്റബന്ധംപുലര്‍ത്തിയിരുന്നു. അദ്ദേഹത്തിന്റെ കുടുംബം വിട്ടുനല്‍കിയ സ്ഥലത്താണു കൊടുവത്താനം പള്ളി നിര്‍മിച്ചിരിക്കുന്നത്. ജന്മനാടും മാതൃദേവാലയവുമായുള്ള ആത്മബന്ധത്തിന് ഇതും കാരണമായി.\nവര്‍ഷത്തില് പലതവണ നാട്ടില് എത്തുമായിരുന്നു ഫാ. തോമസ്. ഇടവകദേവാലയവുമായി ബന്ധപ്പെട്ട പ്രധാന ചടങ്ങുകളിലും അദ്ദേഹത്തിന്റെ സാന്നിധ്യം ഉണ്ടാകുമായിരുന്നു. ഈ ആത്മബന്ധമാണു അദ്ദേഹത്തിന്റെ മൃതദേഹം മാതൃദേവാലയത്തില്‍ത്തന്നെ സംസ്കരിക്കണമെന്ന കുടുംബാംഗങ്ങളുടെയും ഇടവകാംഗങ്ങളുടെയും ആഗ്രഹത്തിനു പിന്നില്. നിര്‍ബന്ധപൂര്‍വമായ ഈ ആഗ്രഹത്തിനു ഊട്ടി രൂപത അധികൃതര് ഒടുവില് സമ്മതം മൂളുകയായിരുന്നു.\nവൈദികന്റെ ഘാതകരെക്കുറിച്ചു സൂചന ലഭിച്ചതായി പോലീസ്\nബാംഗളൂര്: ബാംഗളൂരില് ഞായറാഴ്ച രാത്രി കൊലചെയ്യപ്പെട്ട മലയാളി വൈദികന്റെ ഘാതകരെക്കുറിച്ചു സൂചന ലഭിച്ചതായി പോലീസ്. രണ്ടു ദിവസത്തിനുള്ളില് പ്രതികളെ അറസ്റുചെയ്യാനാകുമെന്നു പോലീസ് പറഞ്ഞു.\nഅക്രമിസംഘം ഇരുമ്പു പട്ടകൊണ്ടു തലയും ശരീരഭാഗങ്ങളും അടിച്ചു വികൃതമാക്കിയിരുന്നു. മൃതദേഹം ഇന്നു രാവിലെ സെന്റ് പീറ്റേഴ്സ് സെമിനാരിയില് എത്തിച്ചശേഷം ഊട്ടി രൂപതാ കേന്ദ്രത്തിലേക്കു കൊണ്ടുപോയി.\nആവശ്യമായ സീറ്റ് ലഭിച്ചില്ലെങ്കില് ഒറ്റയ്ക്ക് മത്സരിക്കുമെന്ന് മായാവതി\nട്രോളർമാരോട് യാത്ര പറഞ്ഞ് രാഹുൽ വിദേശത്തേക്ക്\nഒരാള്‍ക്ക് കൂടി നിപ്പ വൈറസ് ബാധ സ്ഥിരീകരിച്ചു\nഫ്രഞ്ച് ഓപ്പൺ: നിലവിലെ ചാമ്പ്യൻ ആദ്യ റൗണ്ടിൽ പുറത്ത്\nമെഗാ വാട്സൺ..! ചെന്നൈയ്ക്കു മൂന്നാം കിരീടം\nരാഷ്ട്രീയ പാർട്ടികൾ വിവരാവകാശ പരിധിയിൽ വരില്ലെന്ന് തെരഞ്ഞെടുപ്പു കമ്മീഷൻ\nകുമാരസ്വാമി തിങ്കളാഴ്ച പ്രധാനമന്ത്രിയുമായി കൂടിക്കാഴ്ച നടത്തും\nകമ്യൂണിസ്റ്റ് നേതാവ് ടി.കെ പളനി അന്തരിച്ചു\nഫ്രഞ്ച് ഓപ്പൺ: വീനസ് വില്യംസ് പുറത്ത്\nഅക്കൗണ്ടിൽ 15 ലക്ഷം നിക്ഷേപിക്കുമെന്ന് പ്രധാനമന്ത്രി പറഞ്ഞിട്ടില്ല: ബിജെപി എംപി\nചെന്നൈയ്ക്കു 179 റൺസിന്‍റെ വിജയലക്ഷ്യം\nനിപ്പ പേടി: കേരളത്തിലെ പഴങ്ങൾക്കും പച്ചക്കറികൾക്കും ഗൾഫിൽ വിലക്ക്\nപതിനഞ്ചാം ധനകാര്യകമ്മീഷൻ തിങ്കളാഴ്ച കേരളത്തിൽ\nതപാൽ സമരം പിൻവലിക്കാൻ ഇടപെടണം: പ്രധാനമന്ത്രിക്കു രമേശ് ചെന്നിത്തല കത്തയച്ചു\nസിനിമയിൽ എല്ലാവരും ഒരുപോലെ ജോലിചെയുന്ന സാഹചര്യം വിദൂരത്ത്: രേവതി\nകോഴിക്കോട്ട് മിന്നലേറ്റ് ഒരാൾ മരിച്ചു\nജെസ്ന തിരോധാനം: ഐജിയുടെ നേതൃത്വത്തിൽ പ്രത്യേക അന്വേഷണ സംഘം\nബിജെപിക്ക് 2019 ൽ അധികാരം ലഭിക്കില്ല, തീർച്ച: ചന്ദ്രബാബു നായിഡു\nവിമാനത്തെ പറത്തി കാറ്റ്; നെടുമ്പാശേരിയിൽ വിമാനം റൺവെയിൽനിന്ന് തെന്നിമാറി\nഅർധരാത്രിയിൽ നവവരനെ തട്ടിക്കൊണ്ടുപോയി; നടപടിയെടുക്കാതെ പോലീസ്\nതൂത്തുക്കുടി വെടിവയ്പ്: കൊല്ലപ്പെട്ടവരുടെ കുടുംബത്തിനുള്ള ധനസഹായം വർധിപ്പിച്ചു\nപാലക്കാട്ട് അന്യസംസ്ഥാന തൊഴിലാളി കൊല്ലപ്പെട്ടു\nഅഫ്ഗാൻ വ്യോമാക്രമണത്തിൽ 19 ഐഎസ് ഭീകരർ കൊല്ലപ്പെട്ടു\nതീരുമാനത്തെ അംഗീകരിക്കുന്നു: രാഹുൽ ഗാന്ധി ഏൽപ്പിച്ച ദൗത്യത്തിന് നന്ദി; ഉമ്മൻ ചാണ്ടി\nഫിജിയിൽ ഭൂചലനം: 5.2 തീവ്രത രേഖപ്പെടുത്തി\nകേരള തീരത്ത് ന്യൂനമർദം; കടൽക്ഷോഭത്തിനു സാധ്യത\nനിപ്പാ വൈറസ് ബാധിച്ച് ഒരാൾ കൂടി മരിച്ചു\nമെകുനു ചുഴലിക്കൊടുങ്കാറ്റ്: സലാലയിൽ കാണാതായവരിൽ മലയാളിയും\nഡൽഹി-മീററ്റ് അതിവേഗ പാത പ്രധാനമന്ത്രി രാജ്യത്തിന് സമർപ്പിച്ചു\nഅങ്കമാലിയിൽ പിഞ്ചുകുഞ്ഞിന്‍റെ മൃതദേഹം കുഴിച്ചുമൂടിയ നിലയിൽ\nമോദി രാജ്യത്തെ ജനാധിപത്യം തകർത്തു സർവാധിപത്യം സ്ഥാപിക്കുകയാണെന്ന് ഹസൻ\nനിപ്പാ വൈറസ്: ടൂറിസം മേഖലയെ ബാധിച്ചുവെന്ന് മന്ത്രി കടകംപള്ളി\nഅനധികൃത സ്വത്ത് സന്പാദന കേസ്: കെ. ബാബുവിന്‍റെ സെക്രട്ടറിക്കെതിരെ വിജിലൻസ് റിപ്പോർട്ട്\nഉമ്മൻ ചാണ്ടി ദേശീയ രാഷ്ട്രീയത്തിലേക്ക്; എഐസിസി ജനറൽ സെക്രട്ടറി\nനിപ്പാ വൈറസ്: ആറ് പേർ കൂടി ആശുപത്രിയിൽ\nചെങ്ങന്നൂരിൽ സിപിഎം വർഗീയ കാർഡ് ഇറക്കിയെന്ന് ആന്‍റണി\nനോട്ട് നിരോധനത്തെ കുത്തി നിതീഷ് കുമാർ\nസംസ്ഥാനത്ത് വീണ്ടും ഓണ്‍ലൈൻ ബാങ്കിംഗ് തട്ടിപ്പ്; ഒന്നരലക്ഷം രൂപ നഷ്ടമായി\nകാഷ്മീരിൽ തീപിടിത്തം: 40 വീടുകൾ അഗ്നിക്കിരയായി\nനിപ്പാ വൈറസ്: മീററ്റിൽ മലയാളി നഴ്സുമാരുടെ അവധി റദ്ദാക്കി\nനിപ്പാ വൈറസ്: 175 പേർ നിരീക്ഷണത്തിലെന്ന് ആരോഗ്യമന്ത്രി\nകാഷ്മീരിൽ സൈനിക വാഹനം മറിഞ്ഞ് 19 ജവാന്മാർക്ക് പരിക്ക്\nആൽബെർട്ടോ വരുന്നു: യുഎസിലെ മൂന്ന് സംസ്ഥാനങ്ങളിൽ അടിയന്തരാവസ്ഥ\nപരിസ്ഥിതി നിയമലംഘനം: പി.വി. അൻവറിന് സ്പീക്കറുടെ ക്ലിൻചിറ്റ്\nതൂത്തുക്കുടിയിൽ നിരോധനാജ്ഞ പിൻവലിച്ചു\nചന്ദ്രനില് കാല്‍കുത്തിയ നാലാമൻ അന്തരിച്ചു\nപരിക്ക്; മുഹമ്മദ് സലയുടെ ലോകകപ്പ് പ്രതീക്ഷകൾക്ക് മങ്ങൽ\nകാഷ്മീരിൽ ജയ്ഷ് ഇ മുഹമ്മദ് ഭീകരൻ പിടിയിൽ\nവകുപ്പ് വിഭജനത്തില് കോണ്‍ഗ്രസുമായി തര്‍ക്കമുണ്ടെന്ന് കുമാരസ്വാമി\nനാടുണർത്തി കര്‍ഷകമഹാസംഗമം Kerala\nഉമ്മൻ ചാണ്ടിക്ക് പുതിയ ദൗത്യം National\nയുഎസ് സംഘം ഉത്തരകൊറിയയിൽ; ഉച്ചകോടി പ്രതീക്ഷ ശക്തം International\nവില തിരികെപ്പിടിച്ച് വിളകൾ Business\nചെന്നൈ സൂപ്പർ കിംഗ്സിന് ഐപിഎൽ കിരീടം Sports\nന്യൂഡൽഹി: രാഷ്ട്രീയ പാർട്ടികൾ വിവരാവകാശ നിയമത്തിന്‍റെ പരിധിയിൽ വരില്ലെന്ന് തെരഞ്ഞെടുപ്പു കമ്മീഷൻ. ...


മണാലിയിലെ മനോഹരമായ ആപ്പിള് തോട്ടത്തില് ശില്‍പ ഷെട്ടി! വീഡിയോ | Shilpa Shetty plucking apples in viral video\nമണാലിയിലെ മനോഹരമായ ആപ്പിള് തോട്ടത്തില് ശില്‍പ ഷെട്ടി! വീഡിയോ\nവലിയൊരു ഭക്ഷണപ്രിയ കൂടിയായ ശില്‍പ ആപ്പിള് പറിക്കുന്ന വീഡിയോ ആണ് ഇപ്പോള് സോഷ്യല് മീഡിയയില് വൈറല്.\nThiruvananthapuram, First Published Oct 13, 2020, 6:40 PM IST\nബിടൗണിലെ പുതുമുഖ നടിമാർക്കു വെല്ലുവിളിയായി ശരീരസൗന്ദര്യം കാത്തുസൂക്ഷിക്കുന്ന താരമാണ് ശില്‍പ ഷെട്ടി. ആരോഗ്യകരമായ ലൈഫ് സ്റ്റൈൽ പിന്തുടരുന്ന ശിൽപയെ സംബന്ധിച്ചിടത്തോളം പ്രായമെന്നത് കേവലം അക്കങ്ങൾ മാത്രമാണ്.\nഒരേസമയം ഫിറ്റ്‌നസിനോടും ഭക്ഷണത്തോടും താല്‍പര്യം കാണിക്കുന്ന ശില്‍പയ്ക്ക് ആരാധകര് ഏറേയാണ്. വര്‍ക്കൗട്ട് വീഡിയോകളും കുക്കിംഗ് വീഡിയോകളും ശില്‍പ ആരാധകര്‍ക്ക് വേണ്ടി പങ്കുവയ്ക്കാറുണ്ട്.\nവലിയൊരു ഭക്ഷണപ്രിയ കൂടിയായ ശില്‍പ ആപ്പിള് പറിക്കുന്ന വീഡിയോ ആണ് ഇപ്പോള് സോഷ്യല് മീഡിയയില് വൈറലായിരിക്കുന്നത്. ശില്‍പ തന്നെയാണ് വീഡിയോ തന്‍റെ ഇന്‍സ്റ്റഗ്രാമിലൂടെ പങ്കുവച്ചത്. അതും മണാലിയിലെ മനോഹരമായ ആപ്പിള് തോട്ടത്തില് നിന്നുള്ള ഫ്രഷ് ആപ്പിളാണ് താരം പറിക്കുന്നത്.\nആപ്പിള് തോട്ടം കണ്ടതിന്‍റെ സന്തോഷവും ശില്‍പ പ്രകടിപ്പിക്കുന്നുണ്ട്. രുചികരമായ ആപ്പിള് ആണെന്നാണ് അവ കഴിച്ചുകൊണ്ട് താരം പറയുന്നത്.\nAlso Read: ഈ ബ്രൗണി വിയാന് സഹോദരിയ്ക്ക് വേണ്ടി തയ്യാറാക്കിയത്; വീഡിയോ പങ്കുവച്ച് ശിൽപ ഷെട്ടി...\nLast Updated Oct 13, 2020, 6:42 PM IST\nShilpa Shetty apple\nShilpa Shetty plucking apples\nശില്‍പ ഷെട്ടി ആപ്പിള്


രണ്ടുമാസത്തിനിടെ മുകേഷ് അംബാനിക്ക് നഷ്ടമായത് ഒന്നരലക്ഷം കോടി രൂപ | NewsTagLive\nHome News National രണ്ടുമാസത്തിനിടെ മുകേഷ് അംബാനിക്ക് നഷ്ടമായത് ഒന്നരലക്ഷം കോടി രൂപ\nരണ്ടുമാസത്തിനിടെ മുകേഷ് അംബാനിക്ക് നഷ്ടമായത് ഒന്നരലക്ഷം കോടി രൂപ\nകൊറോണ വൈറസ് ബാധയെ തുടർന്ന് സാമ്പത്തികരംഗത്തുണ്ടായ തകർച്ചയിൽ മുകേഷ് അംബാനിക്ക് രണ്ടുമാസം കൊണ്ട് 1.44 ലക്ഷം കോടി രൂപയുടെ നഷ്ടമുണ്ടായതായി ഹുറൂൺ ഗ്ലോബൽ സമ്പന്ന പട്ടിക. ഓഹരി വിപണിയിലുണ്ടായ കൂട്ടവിൽപ്പനയാണ് മുകേഷ് അംബാനിയുടെ ആസ്തി ഇടിയാൻ കാരണമെന്നാണ് റിപോർട്ട്. റിലയൻസ് ഇൻഡസ്ട്രീസിന്റെ ഓഹരി മൂല്യം 1400ൽ നിന്ന് 1077 ആയി കുറഞ്ഞിരുന്നു. ആസ്തിയിൽ 28 ശതമാനത്തിന്റെ കുറവാണ് മുകേഷിനുണ്ടായത്.\nഫ്രഞ്ച് ഫാഷൻ ഭീമനായ എൽവിഎംഎച്ച് ചീഫ് എക്സിക്യൂട്ടിവ് ബെർണാർഡ് അൻനൗൾട്ട് ആണ് വരുമാന നഷ്ടത്തിന്റെ കാര്യത്തിൽ മുകേഷ് അംബാനിക്ക് പിന്നിലുള്ളത്. 27 ശതമാനമാണ് ബെർണാർഡിന് നഷ്ടമായത്.\nഗൗതം അദാനി, ശിവ നാഡാർ(എച്ച്സിഎൽ ടെക്ക്), ഉദയ് കൊടാക് എന്നിവരും ആസ്തിയിലുണ്ടായ ഇടിവ് രൂക്ഷമായി നേരിട്ട ഇന്ത്യൻ സമ്പന്നരാണ്. ലോകത്തെ 100 സമ്പന്നരുടെ പട്ടികയിൽ നിന്ന് ഇവർ പുറത്താവുകയും ചെയ്തു. മുകേഷ് അംബാനി മാത്രമാണ് പട്ടികയിലെ ഏക ഇന്ത്യക്കാരൻ.പട്ടികയിൽ 17ാം സ്ഥാനത്താണ് മുകേഷ് അംബാനി.\nApril 06, 2020, 20:30 pm


Actor Nikki Galrani tests positive for coronavirus-'കോവിഡ് സ്ഥിരീകരിച്ചു, വീണ്ടെടുപ്പിനുള്ള ശ്രമത്തിലാണ്': നിക്കി ഗൽറാണി\n'കോവിഡ് സ്ഥിരീകരിച്ചു, വീണ്ടെടുപ്പിനുള്ള ശ്രമത്തിലാണ്': നിക്കി ഗൽറാണി\n“എന്റെ മാതാപിതാക്കൾ, സുഹൃത്തുക്കൾ, ഈ രോഗം കൂടുതൽ ബാധിച്ചേക്കാവുന്ന എല്ലാവരേയും കുറിച്ച് ചിന്തിക്കുമ്പോൾ ഇത് എന്നെ ഭയപ്പെടുത്തുന്നു,” നിക്കി പറഞ്ഞു\nUpdated: August 13, 2020 8:25:28 pm\nചെന്നൈ: കോവിഡ് പരിശോധനയിൽ തനിക്ക് പോസിറ്റീവ് ഫലം ലഭിച്ചതായി നടി നിക്കി ഗൽറാണി. നിലവിൽ ചെന്നൈയിൽ കഴിയുന്ന നിക്കി തനിക്ക് കഴിഞ്ഞ വാരമാണ് രോഗം സ്ഥിരീകരിച്ചതെന്നും ഇപ്പോൾ ആരോഗ്യനില ഭേദപ്പെട്ട് വരുന്നുണ്ടെന്നും അറിയിച്ചു.\n“കഴിഞ്ഞ ആഴ്ച നടത്തിയ കോവിഡ് പരിശോധനയിൽ എനിക്ക് പോസിറ്റീവ് ഫലം ലഭിച്ചു. ഞാൻ ആരോഗ്യം വീണ്ടെടുക്കുന്നതിനുള്ള പാതയിലാണ്. ഇപ്പോൾ ഭേദപ്പെട്ട അവസ്ഥ തോന്നുന്നുണ്ട്. എന്നെ, പരിചരിച്ച എല്ലാവർക്കും, എല്ലാ മുൻ‌നിര ആരോഗ്യ പ്രവർത്തകർക്കും ചെന്നൈ കോർപ്പറേഷനും തമിഴ്നാട് അധികൃതർക്കും അവരുടെ നിരന്തരമായ പിന്തുണയ്ക്ക് ഞാൻ നന്ദി പറയാൻ ഞാൻ ആഗ്രഹിക്കുന്നു,” നിക്കി ട്വീറ്റിൽ കുറിച്ചു.\nഇതിനൊപ്പം ഒരു സന്ദേശവും താരം ട്വീറ്റ് ചെയ്തിട്ടുണ്ട്. “എല്ലാവർക്കും ഹായ്, കഴിഞ്ഞ ആഴ്ച എനിക്ക് കോവിഡ് സ്ഥിരീകരിച്ചു. എന്റെ പരിശോധനാ ഫലം പോസിറ്റീവ് ആയി. കൊറോണ വൈറസിനെ ചുറ്റിപ്പറ്റിയുള്ള ധാരാളം ആശങ്കകളും അനിശ്ചിതത്വവും ഉള്ളതിനാൽ എന്റെ അനുഭവം നിങ്ങളുമായി പങ്കിടാൻ ഞാൻ ആഗ്രഹിച്ചു. തൊണ്ടയിൽ അസ്വസ്ഥത, പനി, മണവും രുചിയും നഷ്ടപ്പെടുക, തുടങ്ങിയ സാധാരണ ലക്ഷണങ്ങളുള്ള അത്ര ഗുരുതരമല്ലാത്ത കേസായിരുന്നു എന്റേത്. എന്നാലും, ആവശ്യമായ എല്ലാ പ്രോട്ടോക്കോളുകളും പിന്തുടർന്ന് ഞാൻ ആരോഗ്യം വീണ്ടെടുക്കുന്നു. വീട്ടിലും ക്വാറന്റൈനിലും കഴിഞ്ഞു.” നിക്കി സന്ദേശത്തിൽ പറഞ്ഞു.”\n“എല്ലാവർക്കും ഇത് ശരിക്കും ഭയപ്പെടുത്തുന്ന സമയമാണെന്ന് എനിക്കറിയാം, നമ്മൾ സുരക്ഷിതരായിരിക്കേണ്ടതും മറ്റുള്ളവരുടെ സുരക്ഷയെക്കുറിച്ച് ചിന്തിക്കേണ്ടതുമാണ്. എന്റെ പ്രായം കണക്കിലെടുത്തും എനിക്ക് മറ്റ് രോഗ അവസ്ഥകളൊന്നുമില്ലെന്നതിനാലും, എനിക്ക് രോഗമുക്തി ലഭിക്കുമെന്ന് എനിക്കറിയാം. ”\n“എന്റെ മാതാപിതാക്കൾ, മുതിർന്നവർ, എന്റെ സുഹൃത്തുക്കൾ, ഈ രോഗം കൂടുതൽ ബാധിച്ചേക്കാവുന്ന എല്ലാവരേയും കുറിച്ച് ചിന്തിക്കുമ്പോൾ ഇത് എന്നെ ഭയപ്പെടുത്തുന്നു.”\n“അതിനാൽ ദയവായി ഒരു മാസ്ക് ധരിക്കുക, സാമൂഹിക അകലം പാലിക്കുക, പതിവായി കൈകഴുകുക, കൂടാതെ നിങ്ങൾ പുറത്തുപോകരുത്.”\nRead More: മൂന്നുമാസം കഴിയുമ്പോൾ സഞ്ജയ് ദത്ത് തിരിച്ചെത്തും: കെജിഎഫ് നിർമാതാവ്\n“ഇത്രയും മാസങ്ങൾ വീട്ടിൽ ഇരിക്കുന്നത് നിരാശാജനകമാണെന്ന് എനിക്കറിയാം, എന്നാൽ നമ്മൾ അഭൂതപൂർവമായ സമയത്താണ് ജീവിക്കുന്നത്, സമൂഹത്തിനായി നിങ്ങൾക്കാവുന്നത് ചെയ്യേണ്ട സമയമാണിത്. നിങ്ങളുടെ കുടുംബങ്ങളുമായി സമയം ചെലവഴിക്കുക, നിങ്ങളുടെ മാനസികാരോഗ്യം സംരക്ഷിക്കുക, നിങ്ങൾക്ക് ഉത്കണ്ഠയോ വിഷാദമോ തോന്നുന്നുവെങ്കിൽ സഹായത്തിനായി ശ്രമിക്കുക. വീട്ടിൽ താമസിച്ച് സുരക്ഷിതമായി തുടരുക. വളരെയധികം സ്നേഹത്തോടെ നിക്കി ഗാൽറാണി, ” സന്ദേശത്തിൽ പറയുന്നു.\n1983, ഓം ശാന്തി ഓശാന, വെള്ളിമൂങ്ങ, ഇവൻ മര്യാദ രാമൻ, ഒരു സെകൻഡ് ക്ലാസ് യാത്ര തുടങ്ങിയ സിനിമകളിലൂടെ മലയാളി പ്രേക്ഷകർക്കിടയിലും പരിചിതയായ താരമാണ് നിക്കി ഗൽറാണി.\nRead More: Actor Nikki Galrani tests positive for coronavirus\nWeb Title: Nikki galrani covid 19 positive tweet


ഡാമിന്റെ ഷട്ടര് ഒലിച്ചുപോയി ; വെള്ളപ്പൊക്ക ഭീഷണി, കനത്ത ജാഗ്രതാ നിര്‍ദേശം | Kerala Speaks\nഡാമിന്റെ ഷട്ടര് ഒലിച്ചുപോയി ; വെള്ളപ്പൊക്ക ഭീഷണി, കനത്ത ജാഗ്രതാ നിര്‍ദേശം\nഹൈദരാബാദ് : ആന്ധ്രാപ്രദേശില് ഡാമിന്റെ ഷട്ടര് ഒലിച്ചുപോയി. കൃഷ്ണ ജില്ലയിലെ പുളിച്ചെന്തല ഡാമിന്റെ ഷട്ടറാണ് ഇന്നു പുലര്‍ച്ചെ ഒലിച്ചുപോയത്. ഇതേത്തുടര്‍ന്ന് ഡാമിന്റെ താഴ്ന്ന പ്രദേശങ്ങളില് താമസിക്കുന്നവര്‍ക്ക് ജില്ലാ ഭരണകൂടം ജാഗ്രതാ നിര്‍ദേശം നല്‍കി.\nപുലര്‍ച്ചെ 3.30 ഓടെ ഡാമിന്റെ 16 ാമത്തെ ഗേറ്റില് സാങ്കേതിക പ്രശ്‌നം ഉണ്ടായതായി ജില്ലാ കളക്ടര് ജെ നിവാസ് പറഞ്ഞു. ഇത് ഒരു സ്‌റ്റോപ്പ് ലോക്ക് ഗേറ്റ് ഉപയോഗിച്ച് മാറ്റിസ്ഥാപിക്കും. ഇതിനായി ഡാമില് നിന്ന് വെള്ളം തുറന്നുവിടുകയാണെന്ന് കളക്ടര് അറിയിച്ചു.\nപുളിച്ചിന്തല അണക്കെട്ടില് നിന്ന് പുറത്തേക്ക് ഒഴുകുന്നത് 2,00,804 ക്യുസെക്‌സും ഇന്‍ഫ്‌ലോ 1,10,000 ക്യുസെക്‌സും ആണ്.എട്ടു മുതല് 12 മണിക്കൂര് സമയത്തിനുള്ളില് ഏകദേശം അഞ്ച് ലക്ഷം ക്യൂസെക്‌സ് വെള്ളം പ്രകാശം ബാരേജില് എത്തും. താഴ്ന്ന പ്രദേശങ്ങളിലുള്ളവര് നദിയില് ഇറങ്ങരുതെന്നും ജില്ലാ കളക്ടര് നിര്‍ദേശിച്ചു.\nPrevious articleദൈവനാമത്തിലോ,ദൃഢ പ്രതിജ്ഞയോ അല്ല; കർണാടകത്തിൽ മന്ത്രി സത്യപ്രതിജ്ഞ ചെയ്തത് ഗോമൂത്ര നാമത്തിൽ: ഇന്ത്യൻ ജനാധിപത്യത്തിൽ പുതു ചരിത്രം സൃഷ്ടിച്ച് കർണാടകയിലെ ബിജെപി മന്ത്രിസഭയുടെ സത്യപ്രതിജ്ഞ.\nNext articleപോലീസ് യൂണിഫോമിൽ തോക്കുമായി നടുറോഡിൽ സിങ്കം സ്റ്റൈൽ വീഡിയോ എടുത്ത് പ്രചരിപ്പിച്ചു: മഹാരാഷ്ട്ര അമരാവതി ജില്ലയിലെ പോലീസ് ഉദ്യോഗസ്ഥന് സസ്പെൻഷൻ; വീഡിയോ ദൃശ്യങ്ങൾ കാണാം.


ഉത്ര കൊലക്കേസിൽ സൂരജിന്‍റെ അച്ഛൻ അറസ്റ്റിൽ! | Daily Indian Herald\nJune 2, 2020 12:39 pm By : Indian Herald Staff\nകൊല്ലം: ഉത്ര കൊലപാതക കേസുമായി ബന്ധപ്പെട്ട് മുഖ്യപ്രതി സൂരജിന്‍റെ അച്ഛനെ പൊലീസ് അറസ്റ്റ് ചെയ്തു. മണിക്കൂറുകൾ നീണ്ട ചോദ്യം ചെയ്യലിനൊടുവിലാണ് അറസ്റ്റ്. കൊല്ലപ്പെട്ട ഉത്രയുടെ സ്വർണ്ണാഭരണങ്ങൾ അൽപസമയം മുമ്പ് നടന്ന തെരച്ചിലിൽ സൂരജിന്‍റെ വീട്ടിൽ പിറകിലെ റബർ തോട്ടത്തിൽ കുഴിച്ചിട്ട നിലയിൽ കണ്ടെത്തിയിരുന്നു. 37 പവൻ സ്വർണ്ണമാണ് കണ്ടെടുത്തത്.\nഅച്ഛന് എല്ലാം അറിയാമായിരുന്നുവെന്ന് നേരത്തെ സൂരജ് മൊഴി നൽകിയിരുന്നു. ഇതിന്‍റെ അടിസ്ഥാനത്തിലാണ് പിതാവായ സുരേന്ദ്രനെ പൊലീസ് വിശദമായി ചോദ്യം ചെയ്യാന് തീരുമാനിച്ചത്. സൂരജ് മുമ്പും വീട്ടിൽ പാമ്പിനെ കൊണ്ടു വന്നിട്ടുള്ളതായി അച്ഛൻ മൊഴി നൽകിയിട്ടുണ്ട്.\nഅതേസമയം സൂരജിന്റെ കുടുംബാംഗങ്ങളുടെ മൊഴികളില് വൈരുധ്യമുള്ളതിനാൽ അമ്മയെയും സഹോദരിയെയും കസ്റ്റഡിയിലെടുത്ത് ചോദ്യം ചെയ്തേക്കുമെന്നും റിപ്പോർട്ടുണ്ട്.\nഅതേ സമയം സൂരജ് ലോക്കറിൽനിന്ന് മാറ്റിയ സ്വർണം അന്വേഷണ സംഘം കണ്ടെടുത്തു. വീടിനു പിറകിൽ റബർ തോട്ടത്തിൽ കുഴിച്ചിട്ട നിലയിലായിരുന്നു സ്വർണം കണ്ടെത്തിയത്. 98 പവനാണ് വിവാഹ സമയത്ത് ഉത്രയ്ക്ക് നൽകിയത്. കണ്ടെത്തിയത് എത്ര പവനെന്ന് തിട്ടപ്പെടുത്തുകയാണ്. ക്രൈം ബ്രാഞ്ചും റവന്യൂ ഉദ്യോഗസ്ഥരുമാണ് സ്വർണം പരിശോധിക്കുന്നത്. അടൂരിലെ ലോക്കറിൽ പരിശോധന നടത്തിയ ശേഷമാണ് സ്വർണം കണ്ടെത്തിയത്. ലോക്കർ നിരവധി തവണ സൂരജ് തുറന്നതായി കണ്ടെത്തിയിരുന്നു.\nTags: SNAKE BITE UTHRA, uthra death, Uthra murder


ഷിക്കാഗോയില് ഈ വര്‍ഷം വെടിയേറ്റവരുടെ എണ്ണം 1400 കവിഞ്ഞു\t- പി. പി. ചെറിയാന്